30 Jun 2016 - 17:00 Sport Link\nFerari testira novi “oreol” u Austriji\nKako prenosi Sport klub, ekipa Ferarija planira da testira “oreol” – najnoviju zaštitu glava vozača tokom treninga za Veliku nagradu Austrije u petak.\nOčekuje se da će Sebastijan Fetel odvozati jedan krug sa pričvršćenim “oreolom” tokom prvog slobodnog treninga u petak.\nTa naprava, koja je dizajnirana da bi zaštitila vozače prilikom udara u velike predmete, modifikovana je verzija originalnog “oreola” koji je testiran u martu.\nPromene koje su načinjene u obliku i materijalu “oreola” verovatno neće biti lako primetiti.\nNovi “oreol” je napravljen od titanijuma, a ne od čelika, a uz to je pretrpeo modifikacije oblika i dimenzija. Titanijum je korišćen ovoga puta jer je generalno jači i lakši od čelika, iako postoji mogućnost da materijal bude promenjen do uvođenja te zaštite naredne sezone.\nLekarski tim Svetske automobilske federacije takođe planira da proceni koliko će biti potrebno da se vozači izvuku iz bolida sa pričvršćenim “oreolom”.\nVladajuće telo Formule 1 je obavestilo timove da treba da očekuju da će naprava biti uvedena u šampionat u sklopu novih propisa 2017. godine, po kojima će bolidi biti brži i drugačije će izgledati. Međutim, finalni izgled još nije definisan jer treba da se proceni šta je najbolje za bezbednost vozača, ali i da se ne izvrši kompromis po pitanju vidljivosti.\nOd alternative koju je predložio Red Bul se odustalo, pošto nije prošla poslednji test, u kojem napravu udara veliki točak pri brzini od 250 km/h. Svetska automobilska federacija se nadala da će se nastaviti razvoj na zaštiti koja je dobila ime “baldahin”, da bi se ona uvela 2018. godine, ali je Red Bul odlučio da sve resurse okrene ka razvoju novog bolida.\nSains zaslužio novi ugovor sa Toro Rosom\nŠpanski automobilista Karlos Sains junior potpisao je ugovor sa ekipom Toro Roso za narednu sezonu Formule 1.\nMladi Španac će tako treću godinu zaredom ostati u juniorskom timu Red Bula, a s obzirom na to kako je vozio u proteklih godinu i po dana ta vest nije iznenađenje.\nZa usluge sina dvostrukog svetskog šampiona mnogi timovi su pokazali interesovanje, pa je nedavno šef Toro Rosa Franc Tost najavio da će situacija biti rešena vrlo brzo.\n„Iskoristili smo opciju da produžimo saradnju, tako da je on posvećen Red Bulu dodatnih 12 meseci. Svi vozači imaju ugovor sa Red Bul rejsingom, a mi imamo mogućnost da ih rasporedimo kako god želimo. Naravno, on je sada u Toro Rosu, gde će i ostati naredne sezone. Imali smo rok da se do kraja godine odlučimo, ali smo to uradili ranije da bi svima bilo lakše“, naglasio je Kristijan Horner, šef ekipe Red Bula.\nHorner je takođe istakao da ne veruje da će Sains dobiti novog timskog kolegu, čime je nagovestio da će Danil Kvjat takođe dobiti novi ugovor. Takav rasplet dolazi pošto je pre nekoliko meseci izgubio mesto u Red Bulu, koje je zauzeo Maks Ferstapen, a potom prebačen u italijanski tim.\n„Bio bih iznenađen ako bi Sains dobio novog timskog kolegu. Dani nastavlja svoj razvoj, polako staje na noge, a ne postoji jasan kandidat koji bi mogao da zasluži to mesto“, naglasio je Horner.\nŠef ekipe Red Bula je istakao da njegov tim ima taj luksuz da na raspolaganju ima veliki broj talentovanih vozača i takođe je dodao da će Danijel Rikardo ostati u ekipi do kraja 2018.\n„Sjajno je što imamo program za razvoj vozača koji nam je dao vozače kao što su Rikardo, Ferstapen, Karlos i, naravno, Danil. Ne fali nam talenta i sada smo već obezbedili Red Bul rejsing za naredne dve i po godine“, istakao je Horner.\nOvogodišnji šampionat Formule 1 nastavlja se Velikom nagradom Austrije na stazi „Red Bul ring“ predstojećeg vikenda, a akciju ćete moći da pratite na kanalima Sport kluba.\nNavijač označava kraj Velike nagrade Austrije\nJedan navijač dobiće priliku da označi kraj trke za Veliku nagradu Austrije, što će biti prvi put u istoriji Formule 1.\nPromoteri trke na stazi “Red Bul ring” osmislili su jedinstvenu priliku posle dugih pregovora sa Svetskom automobilskom federacijom i trkačkim direktotom Čarlijem Vajtingom.\nTo je učinjeno da bi se povećala prodaja karata za devetu trku sezone, pošto je zabeležen pad u odnosu na prethodna dva izdanja Velike nagrade Austrije.\nSvi navijači koji kupe karte za trku koja se vozi u nedelju ima šansu da prijavi svoju sliku ili video kako maše kariranom zastavicom, a pobednik će biti onaj ko bude imao najmaštovitije rešenje.\nDo sada je samo poznatim ličnostima bilo omogućeno da označe kraj trke mahanjem karirane zastavice. Tako je Pele na Velikoj nagradi Brazila 2002. godine zakasnio sa mahanjem zastavice, kada je Mihael Šumaher kao pobednik prošao kroz cilj.\nPobednik konkursa će dobiti posebne instrukcije od Vajtinga, pre njegovog ili njenog trenutka pod reflektorima.\n“FOM shvata da ne promoviše samo trku, već i sport, tako da je zato dato zeleno svetlo”, stoji u saopštenju organizatora trke.\nVozači Red Bula Danijel Rikardo i Maks Ferstapen veruju da je velika čast dobiti takvu priliku.\n“Mislim da je sjajno što će navijač dobiti priliku da označi kraj trke. Da sam ja klinac i da dobijem takvu priliku, bio bih oduševljen. To je još jedna prilika da imamo interakciju sa navijačima i približimo im naš sport. Smatram da je to sjajna inicijativa i nadam se da je to samo prva od mnogih takvih prilika”, istakao je Rikardo.\nTrka za Veliku nagradu Austrije vozi se u nedelju od 14 časova, uz direktan prenos na Sport klubu.


IslamBosna » Novi stand by aranžman s MMF-om 801,6 miliona KM\nNovi stand by aranžman s MMF-om 801,6 miliona KM\nVlada Federacije BiH je danas, na vanrednoj telefonskoj sjednici, usvojila informaciju u vezi sa zaključenjem novog stand by aranžmana Bosne i Hercegovine sa međunarodnim monetarnim fondom.\nOdluku u vezi sa zaduženjem Federacije BiH putem države Bosne i hercegovine kod ove međunarodne finansijske institucije donosi Parlament FbiH, kojemu će Vlada ubrzo uputiti prijedlog odluke o prihvatanju zaduženja FBiH po četvrtom stand by aranžmanu sa MMF-om.\nFederacija BiH iz ovog kreditnog aranžmana koji BiH sklapa s MMF-om u iznosu od 801.625.314 KM trebala dobiti dvije trećine, odnosno 534.416.876 KM, dok trećina pripada Republici Srpskoj.\nSredstva MMF-a namijenjena su kao podrška budžetima bh. entiteta za pokrivanje budžetskog deficita i, kako je saopćeno iz Vlade FBiH, za „unapređenje srednjoročne fiskalne održivosti, očuvanja kontinuiteta aranžmana valutnog odbora, uz istovremeno usvajanje politika za rješavanje fiskalnog debalansa, jačanja finansijskog sektora i provođenje dogovorenih fiskalnih reformi“.\nStand by aranžman za BiH je petogodišnji kredit s odgodom plaćanja od tri godine, počevši od dana doznačavanja svake tranše i promjenjivom kamatnom stopom, koju određuje MMF (trenutno 1,08 posto godišnje).\nFederacija BiH prethodno mora ispuniti uvjet za sklapanje aranžmana s MMF-om, a to je usvajanje u Parlamentu FBiH rebalansa budžeta FBiH za 2012. godinu i zakona o izmjenama i dopunama Zakona o Agenciji za bankarstvo FBiH, a rok da se taj posao okonča je 7. Septembar, saopćeno je iz federalne Vlade. Rebalans ovogodišnjeg budžeta je uvjet koji prije sklapanja aranžmana s MMF-om mora ispuniti i Republika Srpska.


Plate u prosveti su takve da bi svi prihvatili otpremnine\nBeta 2. avgusta 2015. 08:50\nMinistar prosvete, nauke i tehnološkog razvoja Srđan Verbić izjavio je danas da su plate u srpskoj prosveti takve da bi svi kojima bi bilo pnuđeno da posao napuste uz otpremnine to prihvatili, a da nije želja da to „previše njih prihvati“.\nVerbić je gostujuči na Radio-televiziji Srbije rekao da će otpremnine, pre svega, biti ponuđene kadru sa nepotpunim fondom časova, kao i delu nenastavnog osoblja.\n„Želimo da oni koji rade imaju što veči fond časova i da zaista mogu da žive od toga“, kazao je Verbić.\nDirektori škola i predstavnici prosvetnih sindikata tokom avgusta, a najkasnije do septembra, treba da predoče podatke o broju nastavnika sa nepotpunim brojem časova i predlogom kako da se njihov fond popuni.\n„Za ukrupnajavanje fonda časova postoje jasna pravila dogovorena posebnim kolektivnim ugovorom“, kazao je ministar.\nGovoreći o nedavno usvojenom zakonu o užbenicima Verbiće je istakao da je cilj da udžbenici budu što jeftiniji, a da među izdavačima postoji veća konkurencija.\nOn je istakao da ne očekuje smanjenje broja izdavača i da će biti posla za sve.


Vučić svečano dočekao Predsjedništvo – BiGportal.ba\nVučić svečano dočekao Predsjedništvo\nPredsjednik Srbije Aleksandar Vučić danas je, ispred Palate Srbija, priredio svečani doček za članove Predsjedništva Bosne i Hercegovine, koji borave u posjeti Srbiji.\nNakon razgovora Vučića sa članovima tročlanog Predsjedništva BiH – predsjedavajućim Draganom Čovićem, Mladenom Ivanićem i Bakirom Izetbegovićem – najavljeno je obraćanje medijima.\nVučić je za članove Predsjedništva BiH, koji su u Beograd doputovali u utorak, isto veče priredio radnu večeru tokom koje je razgovarano o bilateralnim odnosima, ekonomskoj saradnji i infrastrukturnim projektima.\n“Sa Predsjedavajućim i članovima Predsjedništva BiH tokom radne večere razgovaramo o bilateralnim odnosima, ekonomskoj saradnji i infrastrukturnim projektima”, objavio je predsjednik Srbije na svom Tviter nalogu.\nNakon ceremonije svečanog dočeka ispred Palate “Srbija” u 10.00 časova, biće održan tet-a-tet razgovor u 10.20 časova predsjedavajućeg Predsjedništva BiH Dragana Čovića i članova Mladena Ivanića i Bakira Izetbegovića sa predsjednikom Srbije Aleksandrom Vučićem.\nPlenarni razgovori delegacija BiH i Srbije počeće u 11.00 časova, nakon čega je u 11.50 časova predviđena konferencija za novinare Čovića i Vučića, saopšteno je iz Predsjedništva BiH.\nČlanovi Predsjedništva BiH potom će razgovarati sa premijerom Srbije Anom Brnabić o načinima za unapređenje odnosa dvije zemlje, jačanju ekonomske saradnje i evropskim integracijama.\nSastanak Brnabićeve sa Čovićem, Ivanićem i Izetbegovićem planiran je za 12.15 časova u Palati “Srbija”, saopšteno je iz Vlade Srbije.\nPored toga, članovi Predsjedništva BiH položiće vence na Spomenik neznanom junaku na Avali. U njihovoj pratnji, kako je najavljeno, biće ministar odbrane Aleksandar Vulin i načelnik Generalštaba Vojske Srbije general Ljubiša Diković.\nIvanić, Izetbegović i Čović će zvaničnu posjetu Srbiji završiti sastankom sa predsjednicom parlamenta Majom Gojković, u popodnevnim satima.


Završeno snimanje delova filma ,,Bilo jednom u Srbiji" - JUGPRESS\nZavršeno snimanje delova filma ,,Bilo jednom u Srbiji”\nPoslovično ljubazni i preuzimljivi Vlasotinčani, na čelu sa predsednikom opštine Bratislavom Petrovićem upriličili su koktel za filmske umetnike i stvaraoce filma ,,Bilo jednom u Srbiji” koji je desetak dana sniman u gradu na reci Vlasini.\nNadam se da ste se predhodnih desetak dana prijatno osećali u našem mestu, i što je najvažnije, da ste završili posao zbog koga ste i došli. Trudili smo se da budemo dobri domaćini i da pomognemo koliko je bilo u našoj moći. Ne znam da li ste imali prilike da upoznate malo bolje naše mesto, ali verujem da ste prošli bar delom pored reke Vlasine, koji je ujedno najlepši deo Vlasotinca. Nama ostaje da u svojoj istoriji zabeležimo da su ovde, u Vlasotincu, snimali kadrovi još jednog filma i serije ,,Vrućeg vetra” i ,,Avanture Borivoja Šurdilovića”. Ujedno se nadam da će tema nekog narednog vašeg projekta biti priča o Vladi Iliću, Vlasotinčaninu, prvom modernom gradonačelniku Beograda u periodu između dva svetska rata, a koji je za sobom ostavio ogroman trag u našoj prestonici. Nadam se da ćete poneti lepe utiske iz varoši na reci Vlasini, još jednom vas pozdravljam i želim vam puno uspeha u daljem radu – rekao je prvi čovek vlasotinačke opštine Bratislav Petrović, koji se iskazao kao pravi domaćin filmskoj ekipi filma ,,Bilo jednom u Srbiji”.\nZvonimir Šimunec, čovek naše južnjačke krvi, autor je ovog filma u kraćem obraćanju, iskazao je, u ime svih iz filmske ekipe, posebnu zahvalnost domaćinu za iskrenu predusetljivost i srdačnost za svo vreme snimanja ovog filma.\nNe želim da ovo zvuči kao fraza, jer bi možda zvučalo kao fraza, jer Vlasotince je pokazalo ono što smo tačno i očekivali, a to nije samo gostoprimstvo i formalna dobrodošlica. Osećali smo se ovde svakog trenutka dobrodošli, osećali smo se lepo, i moram da kažem da je i predsednik opštine iskazao izuzetnu želju da nam izađe u susret u svakom pogledu. Od običnih ljudi na ulici, tu su nam bili smešteni glavni glumci u vili Tasić u Vlasotincu, ono najbolje iz naše ekipe, a tu su naravno i svi ostali iz ekipe, a glumci su, ipak, onaj krem, trešnja na vrhu torte i svi oni kažu da nikad tako nisu lepo spavali kao u Vlasotincu i svi oni kažu da su bukvalno oduševljeni. Još na početku kada smo se sreli, rekao sam, da Vlasotince nikako ne odvajam od Leskovca, rekao sam da je to onaj južnjački duh koji je iznedrio nešto što je, možda, potpuno atipično, pošto dugo živim u inostranstvu, i ovo je jedini deo sveta gde se kaže, ,,ne jedi najbolje, to je za gosti”. Znači, uvek se nešto čuva za goste. Imam utisak da ste to najbolje sačuvali za nas i zbog toga mnogo vam hvala – posebno je istakao producent i autor filma Zvonimir Šimunec.\nNišta manje reči hvale i zahvalnosti, na ime domaćina, nije uputio i Miroslav Mogorović, izvršni producent filma.\nMeni se toliko dopalo Vlasotince da smo rešili da se ovde opet vratimo na pola dana kako bi smo snimilo još nekoliko scena. Ne bih se složio sa predsednikom opštine da je oko Vlasine najlepši deo grada, već su to sami ljudi, a snimao sam po čitavom svetu od Litvanije do Grčke i zapadnih zemalja. Ovde smo se osećali kao da smo kod kuće i zato smo posebno svima zahvalni – rekao je Mogorović izvršni producent.\nPre distribucije filma\nPOSEBNA PROJEKCIJA ZA VLASOTINCE\nNapravićemo jednu posebnu projekciju za Vlasotince pre nego što krene film u distribuciji. Napravićemo nešto što će biti još i u Leskovcu i time ćemo reći jedno veliko hvala svima vama, koji ste sarađivali sa nama a i čitavom Vlasotincu – obećao je Zvonimir Šimunec.


Dubočica domaćin pirotskom Radničkom\nIzvor: JUGpress.com, 04.Avg.2021, 23:00\nVlasotinački srpskoligaš Vlasina bila je domaćin Konferncije klubova srpskoligaškog ,,Istoka” u restoranu ,,Gunjetinac”, a skupu klubova Srpske lige ,,Istok” nisu prisustvovali samo predstavnici novog srpskoligaša Brzog broda iz istoimenog mesta.\nGeneralni sekretar FSRIS, Hadži Ivan Đorđević poželeo je dobrodošlicu predstavnicima klubova, uz konstataciju ,,da se ovo i ovakvo okupljanje vrši sada posle pauze od godinu ipo dana, sa >> Pročitaj celu vest na sajtu JUGpress.com << nadom da toga ne bude u novoj fudbalskoj sezoni”.\nNa predlog Aleksandra Komandinića predstavnika popovačke Budućnosti za predsednika Konferencije klubova za narednu takmičarsku sezonu, aklamacijom prisutnih izabran je Nenad Stojković iz vlasotinačke Vlasine.\nsmartZahvaljujem se na izboru za predsednika konferncije i moja su nadanja da ćemo zajedničkim radom doprineti afirmaciji fudbalskog sporta na teritoriji Fudbalskog saveza regiona istočne Srbije – rekao je, Nenad Stojković, novoustoličeni predsednik Konferncije srpskoligaškog ,,Istoka”, uz podsećanje da je Vlasina nedavno obeležila datum jednovekovnog uspešnog postojanja.\nSama konferncija trajala je manje od pola sata rada i za to vreme obrađene su sve tačke iz dnevnog reda .\nPosle izvlačenja takmičarskih brojeva, u prvom kolu na startu jesenjeg dela sezone sastaju se:\nKruševac: Trajal Meševo\nTrgovište: Pčinja – Radnički (Svilajnac)\nPopovac: Budućnost – Hajduk Veljko (Negotin)\nLeskovac: Dubočica – Radnički (Pirot)\nVranje: Dinamo – Sloga (Leskovac)\nJagodina: Jagodina – Vlasina\nResavica: Rembas – Brzi brod\nKnjaževac: Timočanin – Jedinstvo (Paraćin)\nPrvenstvena sezona počinje 14. i 15 avgusta.\nZbog određenih problema u organizaciji svojih utakmica uslišene su molbe pojedinim klubovima, Trajalu iz Kruševca, zatim leskovačkim srpskoligašima Dubočici i Slogi. ekipi Meševa, Timočaninu i popovačkoj Budućnosti.\nIvan Nikolić već godinama je disciplinski sudija FSRIS, a taj posao obavljaće i u narednoj takmičarskoj godini.smartZa nama je jedna turbolentna takmičarska sezona zbog pandemije korona virusa, ali i pored toga predhodna prvenstvena sezona odvijala se uglavnom u granicama sportske korektnosti, mada je bilo i nekoliko nesportskih ispada na pojednim utakmicama. Nadamo se da u novom prvenstvu bude što manje nesportskog ponašanja, a ukoliko ih bude, svi vinovcnici takvih ispada biće sankcionisani po slovu zakona Dusciplinskog pravilnika – reka je disciplinac Ivan Nikolić.\nGeneralni sekretar Hadži Ivan Đorđević prisutne predstavnike obavestio je da će u najskorije vreme biti imenovani komesari za suđenje, odnosno takmičenje, od strane nadležnih fudbalskih organa,a da će se, u najskorije vreme na sasjtu FSRIS naći i Propozicije za takmičenje za 2021/2022.godinu.I ovo Vam može biti interesantno


Izvor: ItRešenja.com, 27.Sep.2019, 05:03\nHuawei je danas dobio najviše ocene na DkOMark testu za sistem kamera na HUAWEI Mate 30 Pro pametnom telefonu. SuperSensing Cine kamera Mate 30 Pro telefonu dobila je ukupnu ocenu 121, četiri boda više od druge najbolje ocene, koja iznosi 117, kao i najveću ocenu za fotografiju – 131 bod. Oba priznanja čine HUAWEI Mate 30 Pro novim kraljem mobilne fotografije, i podižu kriterijume konkurenciji.\nDxOMark, sistem rangiranja fotografija koji temeljno procenjuje kvalitet fotografija >> Pročitaj celu vest na sajtu ItRešenja.com << nastalih pametnim telefonom, objavio je da se integrisani četvorostruki sistem kamera na HUAWEI Mate 30 Pro telefonu, uključujući inovativnu SuperSensingi Cinekameru, nalazi na mestu broj jedan na ukupnom DxOMark testu kamere. Postizanjem statusa broj jedan, najnoviji vodeći uređaj kompanije Huawei jača reputaciju brenda kao kralja mobilne fotografije.\n„Sa ukupnom ocenom kamere na DxOMark testu od 121, Huawei Mate 30 Pro novi je broj jedan na našoj rang listi kamera. Novi rekord je postignut u velikoj meri zahvaljujući fenomenalnoj oceni za fotografiju, koja iznosi 131 bod, što je punih pet bodova ispred prethodnog lidera “, prokomentarisali su iz DxOMark kompanije.\nPredstavljanjem Mate 30 serije kompanija Huawei je redefinisala mogućnosti pametnih telefona i podstakla korisnike da preispitaju fotografiju i videografiju. Za više informacija o DxOMark testovima posetite www.dxomark.com.


Zajednica Opština Crne Gore » Blog Archive » Konferencija »Zdrave finansije-osnova za budućnost«\nKonferencija »Zdrave finansije-osnova za budućnost«\nU saradnji sa GTZ-om, Zajednica opština Crne Gore je u Podgorici 12.03.2010. godine organizovala konferenciju »Zdrave finansije – osnova za budućnost«, koja je bila posvećena iskustvima u rješavanju problema u finansiranju lokalnih zajednica.\nOva konferencija je rezultat dugotrajnih i zajedničkih aktivnosti Zajednice opština i GTZ-a usmjerenih ka rješavanju problema u finansiranju lokalnih samouprava u Crnoj Gori, a koja se realizuje u okviru projekta „Opštinska zemljišna politika“. Konferenciji su prisustvovali: predsjednici opština, predstavnici nadležnih sekretarijata, predstavnici ministarstava i drugih nadležnih državnih organa, predstavnici međunarodnih organizacija, kao i ambasadori Savezne Republike Njemačke i Republike Austrije u Crnoj Gori.\nRajko Golubović, sekretar Zajednice opština Crne Gore je govorio o izazovima u rješavanju problema u finansiranju lokalnih samouprava u Crnoj Gori. Takođe je prisutnima predstavio i Analizu o postojećim problemima u finansiranju lokalnih samouprava koju je pripremila Komisija za finansiranje lokalne samouprave u saradnju sa Stručnom službom Zajednice opština, a koju je usvojio Upravni odbor Zajednice opština Crne Gore.\nSaša Paunović, predsjednik Stalne konferencije gradova i opština Srbije, je govorio o iskustvima Srbije u ubiranju prihoda lokalnih samouprava, s posebnim osvrtom na fiskalnu decentralizaciju i njene rezultate u praksi.\nHans Kohler, konsultant GTZ-a i bivši austrijski gradonačelnik, je predstavio austrijska iskustva u ovoj oblasti, s posebnim osvrtom na način ubiranja prihoda, budžetske pregovore, način raspodjele sredstava iz fonda za egalizacije, i dr.\nGinka Čavdarova, izvršni direktor Nacionalne asocijacije opština Republike Bugarske i koordinator Radne grupe NALASa za fiskalnu decentralizaciju prisutnima je prezentovala iskustva zemalja članica NALASa u oblasti budžetskog pregovaranja.\nNa konferencije je takođe najavljena još jedna zajednička aktivnost GTZ-a i Zajednice opština, a tiče se pripreme novog časopisa Zajednice opština Crne Gore „Naša Zajednica“ čiji se izlazak iz štampe očekuje krajem marta ili početkom aprila tekuće godine.


Silva živi dramu - Šokirao svet razlogom odsustva sa terena - Sportske.net\nSilva živi dramu - Šokirao svet razlogom odsustva sa terena\nŠpanski internacionalac iz redova Mančester Sitija progovorio je danas o porodičnom problemu koji ga je udaljio sa terena.\nFoto: Epa/Manuel Lorenzo\nKun se izjasnio, Gvardiola na potezuPanika - Siti počeo pregovore sa Francuzom!"Građani" sa pola gasa, novi korak ka tituliSterling u istoriji Mančester sitija, De Brujne vodi u asistencijamaSjajne vesti za "Građane", ključni igrač se vraća u pogon!\nVezni fudbaler Mančester Sitija David Silva oglasio se danas na društvenim mrežama i otkrio pravi razlog zbog kojeg ga prethodnih dana nije bilo na terenu.\nŠpanac je imao velikih porodičnih problema i zbog toga Pep Gvardiola medijima nije želeo da otkriva o čemu se radi, niti da govori kada će Silva ponovo biti u timu.\n"Želim da se zahvalim svima na ljubavi i lepim željama koje sam dobio u poslednjih nekoliko nedelja. Posebnu zahvalnost dugujem saigračima, menadžeru i svima u klubu jer su razumeli moju situaciju. Takođe, želim sa vama da podelim vest o preranom rođenju sina Matea koji se bori iz dana u dan uz pomoć medicinskog tima", napisao je David Silva.\nNakon ovog saopštenja svima je postalo jasno zašto Davida Silve od 23. decembra nema u timu Mančester Sitija, a čitav fudbalski svet ujedinio se u molitvama za zdravlje sina španskog fudbalera.\nOčigledno je da situacija nije jednostavna ali se svi nadaju da će lekari dobro obaviti posao i postarati se da Silvin sin bude dobrog zdravlja.


Booking.com: Uslovi i odredbe.\nPrimenljivi zakoni, nadležnosti i rešavanje sporova\nInformacije koje delimo prilikom pružanja Usluga putovanja baziraju se na informacijama koje dobijamo od strane Pružalaca usluge putovanja. U tom smislu, Pružaoci usluge putovanja koji oglašavaju i promovišu svoje Putovanje na Platformi imaju pristup našim sistemima i ekstranetu gde imaju punu odgovornost za ažuriranje svih cena/naknada/troškova, raspoloživosti, pravila i uslova, kao i drugih relevantnih informacija koje se prikazuju na našoj Platformi. Iako ulažemo znatan napor i veštinu u obavljanje svojih Usluga putovanja, mi ne možemo potvrditi niti garantovati da su sve navedene informacije tačne, potpune i istinite, niti možemo biti odgovorni za bilo kakve greške (uključujući očigledne i slovne greške), prekide veze (bez obzira da li je u pitanju (privremeni i/ili delimični) kvar, popravka, unapređenje ili održavanje naše platforme ili nešto drugo), netačne, neistinite ili informacije koje dovode u zabludu, ili pak, nedostatak informacija. Svaki pojedinačni Pružalac usluge putovanja je u svakom trenutku odgovoran za tačnost, potpunost i istinitost (opisnih) informacija (uključujući cene/naknade/troškove, raspoloživost, pravila i uslove) prikazanih na našoj Platformi. Naša Platforma nije i ne treba da se smatra preporukom niti potvrdom kvaliteta, nivoa usluge, kvalifikacije ili ocene (broja zvezdica) bilo kog raspoloživog Pružaoca usluge putovanja (ili njegovih sadržaja, mesta, vozila (glavnih ili dodatnih) proizvoda ili usluga), osim ako to nije izričito navedeno ili drugačije utvrđeno.\nPrecrtana cena koja se prikazuje za smeštajne jedinice se zasniva na trećoj trenutno najvišoj ceni Pružaoca putovanja za vaše Putovanje koje podleže identičnim uslovima rezervacije ili kupovine u vremenskom okviru od 15 dana pre i 15 dana nakon datuma prijavljivanja ili korišćenja. Ukoliko je između današnjeg datuma i datuma prijavljivanja ili korišćenja manje od 15 dana, koristićemo odgovarajući broj dana nakon datuma prijavljivanja ili korišćenja kako bismo dobili ukupan broj od 30 dana.\nU slučaju prevare ili neovlašćene upotrebe vaše kreditne kartice od treće osobe, većina banaka i kompanija koje izdaju kreditne kartice snosi rizik i pokriva sve troškove koji su posledica prevare ili zloupotrebe, što ponekad može podrazumevati odštetu (obično u iznosu od 50 EUR (ili u ekvivalentnom iznosu u vašoj lokalnoj valuti)). U slučaju da vaš izdavalac kreditne kartice ili banka to naplati vama zbog neovlašćenih transakcija koje su izvršene prilikom pravljenja rezervacije na našoj Platformi, mi ćemo vam nadoknaditi iznos do 50 EUR (ili ekvivalentni iznos u vašoj lokalnoj valuti). Da bismo vam isplatili odštetu, molimo vas da prijavite prevaru kompaniji koja vam je izdala kreditnu karticu (u skladu sa njenim pravilima i procedurama) i odmah nas kontaktirate. Molimo vas da nam pošaljete dokaze o naplaćenoj naknadi (npr. pravila kompanije koja je izdala kreditnu karticu). Ovo obeštećenje se primenjuje samo na rezervacije napravljene kreditnom karticom putem sigurnog servera kompanije Booking.com i ako je neovlašćeno korišćenje vaše kreditne kartice rezultat uobičajenog funkcionisanja platforme ili našeg nemara, a nije nastalo vašom krivicom tokom korišćenja sigurnog servera.\nBroj zvezdica smeštajnog objekta prikazan na Booking.com veb sajtu ne određuje kompanija Booking.com. Njega određuje sam objekat ili treća strana - nezavisni pružalac usluga (objektivne) klasifikacije po broju zvezdica. Ponude se prikazuju u skladu sa brojem zvezdica koje pružaoci usluga ponude kompaniji Booking.com (od manjeg broja ka većem ili od većeg ka manjem). U zavisnosti od (lokalnih) propisa i mogućnosti, broj zvezdica dodeljuje (nezavisna) treća strana (poput (zvanične) organizacije za klasifikaciju hotela) ili se on zasniva na proceni samih pružalaca usluge smeštaja, nezavisno od objektivnih kriterijuma. Booking.com ne propisuje formalne zahteve u vezi sa brojem zvezdica i ne proverava ih. Uopšteno, broj zvezdica ukazuje na to kako se objekat kotira u poređenju sa zakonom propisanim kriterijumima (ukoliko je to primenljivo) ili, ukoliko ne postoje propisi, sa (uobičajenim) standardima industrije ili branše kada je reč o ceni, kao i dostupnim sadržajima i uslugama (ovi kriterijumi i standardi mogu da se razlikuju u zavisnosti od države ili organizacije).\n11. Primenljivi zakoni, nadležnosti i rešavanje sporova\nOvi uslovi i odredbe, kao i pružanje naših usluga, podležu i u saglasnosti su sa zakonima Holandije. Bez obzira na prethodni izbor merodavnog prava, fizičko lice koje koristi bilo koju od naših usluga u svrhu koja se ne može smatrati delom njene profesije ili struke (u daljem tekstu "korisnik"), može da se pozove na obavezne odredbe zakona države u kojoj ima prebivalište (kao što su npr. odredbe čija je primena obavezna bez obzira na ovu klauzulu o izboru merodavnog prava, a u skladu sa propisima o izboru merodavnog prava odgovarajuće države – u daljem tekstu "Obavezne odredbe"). Za svaki spor koji proistekne iz ovih opštih uslova i odredbi, kao i naših usluga, biće nadležan isključivo odgovarajući sud u Amsterdamu, Holandija. Bez obzira na gorenavedenu klauzulu o nadležnosti, korisnik takođe može da pokrene spor u vezi sa sprovođenjem odgovarajućih primenljivih Obaveznih odredbi u nekom od sudova države u kojoj boravi, a spor protiv korisnika može da se pokrene samo u sudovima države u kojoj on boravi. Za korisnike (u Evropskom ekonomskom prostoru): savetujemo vam da nas prvo obavestite o bilo kakvim žalbama tako što ćete kontaktirati naš Korisnički servis. Ukoliko to ne dovede do rešenja problema, možete da dodate svoju žalbu putem platforme za onlajn rešavanje sporova Evropske komisije (ODR). Platformi za onlajn rešavanje sporova možete da pristupite ovde: http://ec.europa.eu/odr.


Šta znači bod iz Danske!? Evo koliko taj bod znači za srpski fudbal - Crvena zvezda info\nFudbal / 4537 pregleda\nCrveno-beli napravili još jedan korak napred i dodali još bodova na dosadašnji bilans Srbije i srpskih klubova na UeFA listi\nFudbaleri Crvene zvezde su "ispustili" pobedu u Danskoj, a bili su tako blizu...\nNo, nema mesta razočaranju, nema prostora za žaljenje, jer cu crveno-beli i dalje veoma blizu, baš blizu, da obezbede plasman u narednu rundu drugog po jačini evropskih takmičenja.\nZvezda je egalom sa Mitjilandom 1:1 donela mnogo toga još sebi, ali i Srbiji i srpskom fudbalu kada je reč o ukupnom koeficijentu i pozicioniranju na UEFA listi što u nadolazećim evro sezonama bitno može poboljašti položaj naših predstavnika, o čemu je već mnogo puta bilo reči.\nNo, idemo sada još jednom - sa novim bilansom bodova donetih iz Danske.\nU finansijskom smislu, remi je Zvezdi doneo 210.000 evra, ostavio je "u igri" za prvu poziciju koja na kraju, ako se ostvari, može doneti i dodatnih 1.1 milion evra klubu sa Marakane kao nagradu i bonus.\nPodsetimo, drugoplasiranom sleduje polovina te cifre, s tim da se i bonus za plasman u šesnaestinu finala Lige Evrope plaća 500.000 evra.\nRemi je Zvezdi doneo 1.000 dodatnih poena na klupskom planu, za dalji proboj na UEFA listi, ali je napravljen i pomak na planu nacionalnog koeficijenta.\nOsvojeni poeni se dele sa četiri (zbog četiri kluba koje smo imali ove sezone), pa dolazimo do brojke 250 za koliko će Srbija poboljšati svoj bilans koji sa novim proračunom iznosi - 29.125.\nTako je Srbija još jače zacementirala 12. poziciju, pa je sada gotovo i matematički osigurana da godinu završi među 15 najboljih zemalja, što donosi dva mesta u kvalifikacijama za Ligu šampiona.\nOsim toga, sve je bliže i 11. mesto, koje donosi direktno mesto u Ligi šampiona, na kojem je sada Ukrajina, koja Srbiji sada beži 1.475 bodova, što faktički može da se stigne već za dva kola ukoliko Zvezda i Partizan nastave sa ovakvim rezultatima.\nNa potezu je sada Partizan koji bi eventualnom pobedom nad Gentom mogao još više da približi Srbiju Ukrajincima na UEFA rang listi.Play VideoAko želite da gledate video boljeg kvaliteta, molimo vas isključite bloker reklama (Ad Blocker)1:09


Sanal iskoristio poraz Šarića i preuzeo vođstvo | Šahovski savez Crne Gore\nHome » AKTUELNOSTI » Sanal iskoristio poraz Šarića i preuzeo vođstvo\nPosted on 26.06.2021 in AKTUELNOSTI\nTurski velemajstor Sanal Vahap preuzeo je vođstvo na 11. Šampionatu Mediterana koji se igra u Petrovcu. On je u osmom kolu savladao velemajstora iz Hrvatske Zdenka Kožula. Igrana je sicilijanska odbrana, a Sanal je iskoristio neopreznosti nekadašnjeg prvaka Evrope, došavši do velike pobjede.\nIspostavilo se da je pobjedom došao na čelo tabele, obzirom da je vodeći do ovog kola, Ivan Šarić, poražen u hrvatskom derbiju, od Roberta Zelčića. Oni su takođe igrali sicilijansku odbranu, a Zelčić je uspio da savlada prvog nosioca turnira.\nU duelu na trećem stolu, predstavnik Kosova, Nderim Sarači nadigrao je velemajstora Luku Budisavljevića iz Srbije i došao na diobu drugog mjesta.\nSanal ima sedam poena, pola poena manje imaju Šarić i Sarači, a slijedi grupa igrača sa 6 poena u kojoj su dva predstavnika Hrvatske: Zelčić i Leon Livaić, Nikola Nikolovski iz Makedonije, predstavnik Portugala Vega Žoze, ali i Joanidis Evgenios iz Grčke.\nŠanse za visoki plasman ima i grupa igrača sa 5,5 poena u kojoj su naša dva igrača. Internacionalni majstor i aktuelni šampion Crne Gore, Luka Drašković koji je remizirao sa najvećim iznenađenjem turnira Gurel Edizom iz Turske, kao i velemajstor Dragiša Blagojević koji je nadigrao Mila Pobor. Pet poena imaju velemajstor Milan Draško i Nenad Karišik, koji pruža dobre igre na ovom turniru.\nSjutra će biti spuštena zavjesa na Šampionat Mediterana, ali i na Evropski školski kup, gdje su preostala nadmetanja u brzopoteznom šahu, nakon kojih će biti poznat konačni poredak.\nPartije poslednjeg kola počinju u 11h, a napomenimo da su prijatelji turnira: Uprava za sport i mlade, Opština Budva, Budvanska rivijera, Komercijal banka i Ministarstvo ekonomskog razvoja.


Počinje rekonstrukcija Doma kulture u Novoj Topoli | Laktaši - Glas Laktaša - Nezavisni online magazin\nPočinje rekonstrukcija Doma kulture u Novoj Topoli\nLAKTAŠI, 25. avgusta – Načelnik opštine Gradiška Zoran Adžić potpisao je danas sa predstavnicima gradiške firme “Beton” Ugovor za izvođenje radova na adaptaciji Doma kulture u Novoj Topoli, a vrijednost investicije je 627.000 KM.\nOd tog iznosa, 250.000 evra je donacija Vlade Srbije, a ostatak je izdvojen iz budžeta opštine Gradiška.\nNačelnik Adžić rekao je da je rok za završetak radova 90 dana, te da je u planu sanacija krova, vanjski i unutrašnji građevinski radovi, a projektom je planirana i sanacija svlačionica fudbalskog kluba “Lijevče” koja se nalaze u sklopu Doma kulture.\nAdžić je naveo da je regulacionim planom Nove Topole planirano da ispred novosaniranog Doma kulture bude izgrađen trg.\nOn je dodao da je sljedeće sedmice u planu potpisivanje ugovora o izgradnji tri kilometra pješačke staze u centru Nove Topole.\n– Radićemo kilometar trotoara u pravcu od Osnovne škole `Petar Kočić` prema Srpcu i po kilometar prema Gradišci i Elezagićima, čime će đacima i pješacima biti omogućeno bezbjedno učešće u saobraćaju – naglasio je Adžić.\nPrethodni tekstDo detalja pripremio svoju sahranu: Kupio sanduk i krst, pa pucao sebi u glavu\nSledeći tekstLJETO POLAKO ODLAZI U slovenačkim Alpama ovog vikenda očekuju POLA METRA SNIJEGA


Subota , 2021-05-01 | 22:00:22\nPandemija virusa korona drastično je izmenila tržište rada, dovela u pitanje opstanak čitavih privrednih grana i ugrozila mnoga radna mesta širom sveta, što opominje na značaj principa nediskriminacije i ravnoteže izmedju mera za zaštitu zdravlja stanovništva i poštovanja ljudskih prava, ocenila je danas poverenica za zaštitu ravnopravnosti Brankica Janković.\nOna je u pisanoj izjavi povodom Prvog maja, Medjunarodnog praznika rada, ocenila da su najveći teret pandemije podneli "pre svega zaposleni u zdravstvenoj i socijalnoj zaštiti, komunalnim delatnostima, trgovini i dostavi", bez kojih kako je ocenila, "borba protiv pandemije ne bi bila moguća".\n"Pandemija je potvrdila značaj sprege između očuvanja zdravlja i ekonomije, istovremene borbe za živote i borbe za održanje radnih mesta i zarada, nemerljivu potrebu za solidarnošću svih – mladih i starijih, muškaraca i žena, poslodavaca i radnika, pružalaca i korisnika usluga, bogatih i siromašnih", navela je poverenica a preneo njen kabinet.\nOcenila je da su mere koje je država preduzela radi očuvanja radnih mesta bile "značajne sa aspekta ublažavanja negativnih posledica pandemije" i dodala da fokus tih mera i aktivnosti treba da bude usmeren na potrebe "najosetljivijih i najteže pogodjenih kategorija radnika i nezaposlenih".\n"Pored obezbedjivanja različitih vidova podrške, potrebno je dopuniti postojeće propise o radu, bezbednosti i zdravlju na radu, kao i preciznije regulisati rad od kuće i jednako ostvarivanja prava iz radnog odnosa za lica koja nisu u stalnom radnom odnosu", navela je poverenica.


Izvor: B92, 03.Dec.2020, 12:09\nNovi misteriozni monolit se pojavio na vrhu planine u Kaliforniji, samo nedelju dana nakon što se isti objekat pojavio u pustinji u Juti, pre nego što su ga ljudi uništili.\nLokalne novine iz obližnjeg gradića Ataskadero, na centralnoj obali kalifornijske obale, izvestile su o novom monolitu, ovog puta na planini Pajn, gde je na desetine planinara došlo da vidi misteriozni objekat, preneo je Gardijan.\n"Deluje da je monolit napravljen od nerđajućeg čelika, visok >> Pročitaj celu vest na sajtu B92 << je više od tri metara i širok 45 centimetara. Objekat je zavaren na svakom uglu, sa šrafovima koji pričvrsćuju čelični okvir iznutra. Monolit je klimav i može se pomeriti", pisalo je u tekstu novine Ataskadero.\nPodsetimo, krajem novembra tajanstveni monolit otkriven je u zabačenom delu savezne države Juta u SAD-u, a uočili su ga državni službenici dok su na tom području iz helikoptera brojali muflone.\nRadio Televizija Vojvodine: Novi monolit se pojavio u Kaliforniji, nedelju dana nakon što se isti pojavio u pustinji u Juti\nNekoliko dana nakon otkrića i brzog nestanka dva sjajna metalna monolita uočena pola sveta jedan od drugog, pojavila se još jedna visoka struktura, ovog puta u Južnoj Kaliforniji.Njene ravne stranice i visina izgledaju slično onoj koja je bila u pustinji u američkoj državi Juti i drugoj koja...


B92\t13.03.2018 15:00\nDanas postoje i sajtovi koji omogućavaju ljudima da pronađu osobu sa kojom će prevariti svog partnera ili partnerku. I pored njih, Fejsbuk je, ipak, mesto na kome se najčešće započinju prevare.\nPrema jednoj studiji, sprovedenoj u Velikoj Britaniji, čak 45 odsto muškaraca priznalo je da su bar jednom prevarili devojku ili ženu. Nije zanemarljiv ni broj žena preljubnica, budući da je 21 odsto njih priznalo da su učinile isto, navodi Dejli mejl.\nI privatni detektiv iz Australije Luk Atens, koji već 20 godina pronalazi neverne partnere, tvrdi da se potencijalni ljubavnici više ne sreću u barovima i restoranima, već skoro isključivo na Fejsbuku.\n"Ljudi se upoznaju preko društvenih mreža i odatle počinju skoro sve prevare. Kako više postaju povezani, to se stvara više prilika za varanje", kaže on.


A od kuma – upravni odbor – Centar za istraživačko novinarstvo Srbije\nA od kuma – upravni odbor\nPredsednik Jedinstvene Srbije, Dragan Marković Palma, svog kuma i poslovnog partnera sporne poslovne prošlosti, Radosava Savatijevića, postavio u dva upravna odbora domaćih javnih preduzeća\nRadosav Savatijević – Kene, bivši savezni poslanik Stranke srpskog jedinstva iz Lazarevca, a sada istaknuti funkcioner Jedinstvene Srbije, vlasnik televizije Spektrum u Lazarevcu i preduzeća PAM-EK u Beogradu, član je upravnih odbora Elektroprivrede Srbije i Gradskog saobraćajnog preduzeća Beograd, iako je prethodno bio poznat po spornim poslovnim aktivnostima sa javnim preduzećima. On je na te funkcije u preduzećima kojima upravljaju Vlada Republike Srbije i Skupština grada Beograda, došao isključivo na predlog svog kuma, predsednika Jedinstvene Srbije, Dragana Markovića Palme, iako za to nije imao drugih kvalifikacija. Savatijević je time dobio priliku da u ime Vlade Srbije učestvuje u upravljanju nad radom najvećeg elektroprivrednog sistema u zemlji i najvećeg gradskog saobraćajnog preduzeća, iako su mediji u nekoliko navrata izveštavali o njegovim poslovima sa “Kolubarom”, koja posluje u sastavu EPS-a.\nTrgovina ugljem kvalifikacija za UO EPS-a?\nSavatijevićeva firma PAM – EK postala je poznata javnosti kada je 2008. godine, Agencija za budžetsku reviziju grada Beograda nakon „češljanja“ otkrila da je Javno komunalno preduzeće „Beogradske elektrane“ nezakonito za isporučioca uglja izabralo PAM – EK. Kako su tada pisali mediji, „Beogradske Elektrane“ su za posao isporuke uglja izabrale ovo preduzeće putem javne nabavke u otvorenom postupku, a posao su dogovorile za period od 17. maja 2006. do 20. maja 2007. godine. Ugovorena cena bila je 94.395.000 dinara. Međutim, po isteku tog roka nije ponovo sproveden postupak javne nabavke, kako treba po zakonu, već su sa preduzećem PAM-EK zaključena dva aneksa ugovora o kupovini još uglja za prvi deo naredne grejne sezone. Posao dodatne kupovine uglja vredeo je ukupno 85.270.150 dinara. Zbog ovog i sličnih poslova koje su „Beogradske elektrane“ sklapale mimo Zakona o javnim nabavkama protiv odgovornih rukovodilaca „Beogradskih elektrana“ podnete su krivične prijave.\nPojedini mediji postavljali su pitanja o Savatijevićevom imenovanju u UO EPS-a odmah nakon što je u decembru 2008.godine izabran na tu funkciju, ali jedini zvanični odgovor kabineta predsednika UO EPS-a, Ace Markovića, bio je da poslovodstvo i predsednik UO ne imenuju članove ovog tela. „Njih imenuje Vlada Srbije i time se utvrđuje njihov legitimitet“, saopšteno je tada iz kabineta predsednika UO EPS-a.\nIz EPS-a smo dobili odluku Vlade Srbije kojom je između ostalog i Savatijević imenovan u UO tog javnog preduzeća. Niko iz sadašnjeg rukovodstva ni sada nije želeo da komentariše tu odluku Vlade Srbije. Momčilo Cebalović, direktor Sektora za odnose sa javnošću EPS-a, tokom intervjua nije hteo da razgovara o tome da li je Savatijević kao član UO EPS-a privilegovan kada njegova firma kupuje ugalj u rudarskim basenima Kolubara i Kostolac, koji su takođe privredna društva u sastavu EPS-a.\nKopovi RB Kolubare u okolini Lazarevca (foto: http://www.rbkolubara.rs/)\nPrema onome što se može saznati preko portala Uprave za javne nabavke, nakon Savatijevićevog imenovanja u UO EPS-a u decembru 2008. godine, Javno preduzeće Rudarski basen Kolubara iz Lazarevca nije sklapalo poslove sa preduzećem Pam-Ek. Poslednji ugovor prema toj evidenciji zaključen je 13. oktobra 2008.godine za usluge prevoza lomljenog kamena i kamenog agregata, na ukupan iznos od 11,46 miliona dinara. To preduzeće je za istu uslugu sa Kolubarom tokom 2008. godine imalo zaključena još dva ugovora ukupne vrednosti 58,67 miliona dinara.\nKene i u Upravnom odboru GSP-a\nGradsko saobraćajno preduzeće Beograd jedino nam je bez odlaganja dostavilo kompletan spisak biografija svojih članova upravnog odbora. Vladimir Pavićević, zamenik generalnog direktora GSP-a, lično nam je dao spisak članova upravnog odbora, gde se vidi da je od 11 članova Upravnog odbora GSP-a osmoro postavila Skupština grada, na predlog vladajuće koalicije, dok su četvoro radnici samog preduzeća. Pavićević je rekao da je predsednik Upravnog odbora Bojan Bovan po zanimanju diplomirani pravnik, a u spisku koji nam je dostavljen stoji da je Bovan “u radnom odnosu” u Skupštini grada. Bovan je, prema rečima zamenika generalnog direktora GSP-a, “od neizmerne pomoći menadžmentu preduzeća”.\n“On zaista revnosno obavlja svoju funkciju, pomaže nam u rešavanju tekućih problema i predstavlja vezu između preduzeća i grada što umnogome olakšava naše poslove”, objasnio je Pavićević ulogu predsednika upravnog odbora GSP-a.\nIpak, zamenik generalnog direktora GSP-a nije mogao da objasni koja je uloga Radosava Savatijevića – Keneta, biznismena i vlasnika TV Spektrum iz Lazarevca u njihovom upravnom odboru. Savatijevića je za članstvo i u ovom upravnom odboru predložila koalicija SPS-PUPS-JS. Na pitanje kakve veze ima vlasnik privatne televizije i firme koja se bavi trgovinom ugljem sa upravljanjem u jednom prilično složenom sistemu kao što je GSP, Pavićević nije znao da odgovori. On je rekao da UO suštinski nema neku realnu moć, već da je donošenje ključnih odluka u rukama nadležnih u Skupštini grada.\nKoliko Radiša ima Srbija?\nImenovanje još jednog visokog funkcionera Jedinstvene Srbije, estradnog umetnika iz Kragujevca, Radiše Uroševića u upravni odbor JP “PTT Srbija” izazvalo je nedavno burne reakcije javnosti. Urošević je pod pritiskom javnog mnjenja nakon samo deset dana podneo ostavku, ali šturo saopštenje kadrovske komisije Vlade Srbije i (ne) reagovanje nadležnih iz Vlade koji su njegovo postavljenje odobrili bilo je dodatni razlog za sumnju da ima još mnogo Radiša u upravnim odborima javnih preduzeća. Ove sumnje dodatno potkrepljuje i to što kadrovska komisija Vlade i Generalni sekretarijat Vlade Srbije mesecima odbijaju da Centru za istraživačko novinarstvo NUNS-a i B92 dostave biografije članova upravnih odbora najvećih preduzeća kojima upravlja država, iako je zakonima obavezna na javnost u radu.\nBroj članova upravnih odbora varira od preduzeća do preduzeća i određen je statutom ili osnivačkim aktom tog preduzeća koji piše Vlada. Ni posle nekoliko meseci insistiranja od Vlade Srbije nije stigao odgovor na pitanje po kom kriterijumu se određuje ko će biti članovi upravnih odbora. Iz Generalnog sekretarijata Vlade su nakon mnogobrojnih zahteva da nam dostave biografije članova upravnih odbora, koje je Vlada postavila u najveća državna preduzeća, na kraju poručili da je najbolje da se obratimo povereniku za informacije od javnog značaja Rodoljubu Šabiću i da preko njega pokušamo da dobijemo tražene podatke. Kao što je poznato, Vlada Srbije jedna je od pet institucija na koju se po Zakonu o slobodnom pristupu informacijama od javnog značaja ne možemo žaliti povereniku.\nMnogo primera neispunjenih ambicija\nIpak, može se saznati da na primer u upravnom odboru Radio televizije Srbije, osim novinara, istoričara i ekonomista, sedi i bivši fudbaler Dušan Dule Savić, dok je predsednik upravnog odbora pozorišta “Atelje 212” direktor JP “Pošta Srbije” Goran Ćirić, po zanimanju diplomirani inženjer. Diplomirani hemičar Vukomir Mitrović iz Kraljeva je član UO “Železnice Srbije”, a na to mesto predložila ga je Demokratska stranka, a sam predsednik UO Železnice Srbije Zoran Baki Anđelković je magistar civilne odbrane i kaže da je “itekako kvalifikovan za funkciju koju obavlja”.\nIz JP „Skijališta Srbije“ i JP “Aerodrom Nikola Tesla” su nas uputili da se obratimo Vladi Srbije, dok su iz JP “Srbija šume” poslali biografije samo članova upravnog odbora koji su delegirani iz redova zaposlenih tog preduzeća. U JP “Srbijagas” nisu imali vremena da se bave biografijama svojih članova upravnog odbora. Interesantno je da je njihov direktor Dušan Bajatović istovremeno član upravnog odbora konkurentske, većinske privatne kompanije “Jugorosgas”. On za članstvo dobija mesečno 10.000 evra, kojih se posle reagovanja medija odrekao i uplaćuje ih kao pomoć najugroženijim socijalnim kategorijama građana.\nMesta u UO su zadovoljenje stranačkih apetita\nPredsednica Saveta za borbu protiv korupcije Verica Barać kaže da Vlada Srbije postupa po nalogu političkih partija.\n”Kada bi stranke zaista želele da prekinu sa dosadašnjom praksom upravljanja javnim preduzećima kao partijskom svojinom, onda bi Vlada u upravne odbore postavljala najbolje kadrove, a ne bi se samo vodilo računa da se zadovolje stranački apetiti i ispune predizborna obećanja. To je jasno kao dan jer članovi upravnih odbora su uglavnom partijski činovnici koji nemaju znanja o poslu kojim se preduzeće bavi”, kaže Baraćeva.\nEkonomisti se slažu da je neophodna reforma javnih preduzeća, njihovo restruktuiranje i privatizacija. Nezavisni konsultant Mahmut Bušatlija koji je i član radne grupe za restruktuiranje javnih preduzeća kaže da će se tek nakon privatizacije videti na koji način i kojim mehanizmima su se ogromne pare iz državnog budžeta odlivale u stranačke kase.\n”Nemoguće je ući u finansijske tokove javnih preduzeća jer ih kontrolišu oni koji njima upravljaju”, objašnjava Bušatlija. On kaže da je zbog takvog sistema poslovanja onima koji svoje lične i partijske kase pune novcem, najmanje bitno koje kvalifikacije imaju ljudi koji su postavljeni da rukovode javnim preduzećima.\nJavna preduzeća: dragoceni plen\nJAT, NIS, Aerodrom, Železnice, Putevi Srbije, PTT, Skijališta, EPS i još oko 700 javnih preduzeća koja trenutno u Srbiji posluju u poslednjih dvadeset godina su pod stalnom sumnjom da predstavljaju izvore finansiranja političkih partija. Takvu praksu da se iz javnih preduzeća finansiraju paravojne formacije, tajna služba i kupuje socijalni mir u vreme hiper inflacije, ratova i sankcija devedesetih godina uspostavio je režim Slobodana Miloševića. Na žalost umesto da se takva praksa iskoreni, ona je nastavljena i posle 2000. godine, pa se u svakoj raspodeli vlasti u Srbiji javna preduzeća smatraju najdragocenijim stranačkim plenom.\nJAT-om zajedno upravljaju piloti i upravnici pijaca\nNakon nedavne smene predsednika UO JAT-a Saše Vlaisavljevića, Vlada Srbije je na mesto predsednika UO ove državne aviokompanije imenovala Dušana Bajića iz Novog Sada, koji je prethodno bio član tog tela. Bajića je u UO JAT-a predložila Liga socijaldemokrata Vojvodine, a on se nalazi na funkciji direktora JKP “Tržnica” u Novom Sadu. Njegov zamenik Nenad Petrović je pilot i zaposlen je u JAT-u, a na ovu funkciju postavljen je kao kadar DS-a, kao i Aleksandra Radojčić koja je završila Saobraćajni fakultet, smer vazdušni saobraćaj, koja je u JAT-u od 2001. godine, a trenutno je savetnik generalnog direktora. Demokratska stranka takođe je u upravni odbor ovog preduzeća delegirala i Vladimira Novickog, koji je kao pravnik zaposlen na mestu načelnika Imovinsko – pravne službe gradske opštine Surčin.Predstavnici G17 plus su Miodrag Jovanović vazduhoplovni inženjer koji je i zaposlen u JAT-u i Jadranka Špehar, diplomirana pravnica zaposlena u sektoru za normativno – pravne poslove u Agenciji za privatizaciju.Socijalistička partija Srbije takođe je delegirala Branislava Dilparića, koji je završio Višu tehničku školu i trenutno je na funkciji predsednika Skupštine opštine Nova Varoš, kao i Dobrivoja Glavonića, koji je više od 10 godina bio član Republičke izborne komisije, a sada ima advokatsku kancelariju u Beogradu.\nNa predlog SPO-a u UO je imenovan Veselin Osmajlić iz Beograda, brat pokojnog Zvonka Osmajlića koji je stradao na Ibarskoj magistrali prilikom pokušaja atentata na Vuka Draškovića. Veselin Osmajlić je u svojoj biografiji napisao da je završio Višu poslovnu školu i Fakultet za poslovne studije, radio je u privatnoj firmi, dok je od 1997. upravnik jedne od beogradskih pijaca koje posluju u sastavu JKP “Gradske pijace”.


Milena Lazarević govorila o kapacitetu OCD za monitoring reforme javne uprave | Centar za evropske politike Milena Lazarević govorila o kapacitetu OCD za monitoring reforme javne uprave – Centar za evropske politike\nMilena Lazarević govorila o kapacitetu OCD za monitoring reforme javne uprave\nMilena Lazarević, programska direktorka CEP-a, učestvovala je na konferenciji „Public Governance Foundation of European Integration“, održanoj 23. i 24. juna u Beču. U toku sesije pod nazivom Civil Society as Partner of Public Governance, govorila je o kapacitetu civilnog društva za praćenje procesa reforme javne uprave u zemljama Zapadnog Balkana.\nU kontekstu novog, trogodišnjeg regionalnog projekta – WeBER, Milena je objasnila da je samo kroz osnaživanje nevladinih aktera i jačanje participativne demokrtaije, kako na nacionalnom tako i na lokalnom nivou, moguće održati isti nivo pritiska na vlade nakon pristupanja radi nastavka često bolnih i teških reformi javne uprave.\nKonferencija je jedna od aktivnosti Austrije kao domaćina Samita zemalja Zapadnog Balkana, održanog 2015. godine kao deo Berlinskog procesa. Uz to, konferencija je deo uloge grada Beča kao koordinatora prioritetnog polja „Jačanje institucionalnih kapaciteta i saradnje”, jednog od područija saradnje u Strategiji EU za dunavski region (EUSDR). Inicijator konferencije je program „Capacity Building of the countries in the Western Balkans and the Republic of Moldova“, koji finansira Austrijska agencija za razvoj. Konferenciju su organizovali Austrijska asocijacija gradova i KDZ – Centar za istraživanje javne uprave (Center for Public Administration Research).


Dom zdravlja - 8000 analiza dnevno - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Dom zdravlja - 8000 analiza dnevno\nDom zdravlja - 8000 analiza dnevno\nutorak, 13 decembar 2011 12:23\nU centralnoj laboratoriji kragujevačkog Doma zdravlja, možete da uradite sve analize, koje su vam potrebne za proveru zdrastvenog stanja. U ovoj laboratoriji, na najsavremenijim aparatima, radi stručno osposobljeno osoblje, kojim rukovodi doktor medicinskih nauka, biohemičar Veroljub Knežević.\nOva laboratorijska služba, obavlja sve analize predviđene zakonom o primarnoj zdravstevnoj zaštiti, na samo za Kragujevčane,već i za pacijente iz celog Šumadijskog okruga koji nemaju mogućnost da izvrše potrebne analize u svojim domovima.\nLaboratorija je najsavremenije opremljena tako da su sve analize tačne i precizne i priznaju se na svim klinikama u zemlji i inostranstvu. U laboratorijskoj službi u Kragujevcu podsećaju pacijente da se pridržavaju saveta lekara, jer u suprotnom rezultati neće pokazati pravo stanje zdravlja pacijenta.\nU Centralnoj laboratoriji,koja se nalazi u Stanovu i na još 11 punkotova u gradu dnevno se primi oko 500 pacijenata i uradi oko 8000 analiza. Svi rezultati se dostavljaju tokom istog dana, najkasnije do 10 sati narednog dana i mogu se preuzeti kod izabranog lekara.


Unikredit banka donirala novac umesto novogodišnjih poklona – Bankar.rs\nUnikredit (UniCredit) banka je saopštila danas da je novac namenjen za kupovinu novogodišnjih poklona u iznosu od 16.500 evra raspodelila na tri dela i donirala Univerzitetskoj dečjoj klinici u Tiršovoj, Nacionalnom udruženju roditelja dece obolele od raka (NURDOR) i “BelHospice-u”.\nPored toga su klijentima podeljeni “simbolični” pokloni, ručno rađeni sapuni iz novosadskog porodičnog preduzeća “Sofi” i ručno rađene kocke od drveta iz radionice “Šumarko” iz Valjeva.\nTi proizvodi su jedni od pobedničkih na konkursu “Ideja za bolje sutra”, koji Unikredit banka sprovodi od 2012. godine kako bi doprinela razvoju socijalnog preduzetništva u Srbiji. Do sada je podržano 23 ideje dodelom bespovratnih sredstava u ukupnom iznosu od 140.000 evra.\n“Kada govorimo o društveno odgovornim aktivnostima, 2017. godina je jedna od najuspešnijih od kada Unikredit banka posluje na srpskom tržištu i odluka da se sredstva doniraju za novogodišnje praznike zapravo predstavlja krunu celokupnog angažovanja”, navodi se u saopštenju.\nBanka je, kako ističu, veoma posvećena razvoju lokalnih zajednica na različitim nivoima pa je sprovela brojne aktivnosti čiji je cilj unapređenje uslova života, a u kojima je učestvovalo skoro 50 odsto zaposlenih.\nPrevious Doneta prva kolektivna pravosnažna presuda da su krediti u “švajcarcima” štetni\nNext NBS: Referentna kamatna stopa ostaje 3,5 odsto, ekonomski izgledi povoljni\nŠta pohvala Svetske banke znači srpskoj privredi?\nNakon nedavnog izveštaja Svetske banke za 2018, povoljne ocene za Srbiju stižu i sa prolećnog …


Infekcija se brzo širi: Palme se suše bez mogućnosti oporavka\nIzvor: B92, 19.Avg.2019, 10:40\nPopularne palme na Floridi napala je fatalna bolest od koje se stabla potpuno osuše za svega nekoliko meseci, bez mogućnosti da se oporave.\nSmrtonosno "bronziranje" prouzrokuje bakterija koju širi insekt veličine pirinča, prenosi AP.\nKako se navodi, od male zaraze palminih stabala u zalivu, došlo se do najvažnijeg problema džave Floride u ovoj deceniji.\nBrajan Bader sa Univerziteta Floride kaže da je hiljade stabala palme već stradalo, kao i da se infekcija brzo širi. On je podsetio da se država već bori sa dve bolesti koje su desetkovale citruse u tom području....\nRTV Pink: NAJVEĆI PROBLEM DRŽAVE U OVOJ DECENIJI: Smrtonosna bolest napada palmino drveće na Floridi\nBrajan Bader sa Univerziteta Floride kaže da je hiljade stabala palme već stradalo, kao i da se infekcija brzo širi Popularne palme na Floridi napala je fatalna bolest od koje se stabla potpuno osuše za svega nekoliko meseci, bez mogućnosti da se oporave.Smrtonosno "bronziranje"...


lažni - Sputnjik Srbija\n16:25 21 Jun 2021\nUhapšen lažni Sergej Trifunović\nŠapčanin F. J. (23) uhapšen je zbog sumnje da se od februara ove godine lažno predstavljao kao glumac Sergej Trifunović koristeći više lažnih profila na Fejsbuku i tako građane dovodio u zabludu da uplaćuju novac za Trifunovićevu humanitarnu organizaciju, saopštio je danas MUP.\nLažne dojave o bombama na železničkim stanicama u Moskvi\nBezbednosne provere dveju železničkih stanica u Moskvi, sa kojih je ranije danas evakuisano oko 500 ljudi, utvrdile su da su dojave o podmetnutim bombama bile lažne, preneli su lokalni mediji.\nDžihadisti ukrali hiljade blanko pasoša\nDžihadisti DAEŠ-a, takozvane Islamske države, ukrali su nekoliko desetina hiljada blanko pasoša iz Sirije, Iraka i Libije i te pasoše bi mogle da koriste „lažne izbeglice“ na putu ka Evropi, piše nemački list „Velt am zontag“.\nVučić: Lažni azilanti neće posao, već novac\nSrpski premijer Aleksandar Vučić izjavio je da lažni azilanti u Nemačku ne dolaze da bi tražili posao, već radi novčane pomoći. On je u intervjuu nemačkom nedeljniku „Špigl“ zato Nemačkoj savetovao da podnosiocima zahteva za dobijanje azila iz Srbije daju manju novčanu pomoć, kako bi se izbegli lažni azilanti.


Car:Go omogućio odlazak u banju Radovanu Samardžiću sa celebralnom paralizom | CarGo\nCar:Go omogućio odlazak u banju Radovanu Samardžiću sa celebralnom paralizom\nRadovanov otac: Car:Go je Radovanu promenio život\nAleksandar Vučić, predsednik Udruženja građana “CarGo”, otpratio je Radovana Samardžića sa celebralnom paralizom na banjsko lečenje i to u novom kombiju za osobe sa invaliditetom koje je Udruženje nedavno nabavilo.\n„Nijedan uspeh ne vredi ako ga sa nekim ne podelite. Mi ćemo svoj deliti sa svim borcima za život u našoj zemlji. Najveći borac među nama, naš prijatelj i odnedavno kolega, Radovan Samardžić sada je prvi put sam izašao iz kombija, sam ušao u smeštaj i konačno - sam otišao u šetnju”, rekao je Vučić.\nNakon što su stigla kolica za Radovana, Udruženje “CarGo” nabavilo je nove kombije za osobe sa invaliditetom.\n“Danas je po preporuci lekara, Radovan ovim kombijem otišao u Sokobanju, koja je veoma bitna za njega zbog astme od koje boluje“, rekao je Vučić i istakao da Radovan predstavlja inspiraciju za CarGo jer nikada nije odustao - zato ni CarGo neće odustati od njega, ni svih drugih boraca u Srbiji.\n“Ovo je bio mali korak za sve nas, ali veliki za Radovana i njegovu porodicu. Opet je Radovan simbol borbe, simbol malog čoveka i svih nas koji ne odustajemo. Zato je sada vreme da se jave i oni veliki - sistemi, kompanije, udruženja, svi oni koji mogu da pomognu. Pozivamo sve da podrže makar jednu ugroženu osobu, mladog naučnika ili dete koje je prvi septembar dočekalo bez novih patika, čak i bez polovnih knjiga. Misija svih nas mora da bude da dajemo - samo tada ćemo moći da budemo ponosni na sebe”, rekao je Vučić.\nPredsednik Udruženja “CarGo” naglasio je da je on lično danas ponosan ne samo što je CarGo omogućio banjsko lečenje, već zato što je Radovanu konačno postalo omogućeno ono što je većini nas uobičajeno.\nVasilije i Radunka Samardžić, Radovanovi roditelji, istakli su da je banjsko lečenje veoma značajno za Radovanovo zdravlje jer ima veoma velike probleme sa astmom zbog čega ima gušenje.\n„Nama ovo mnogo znači - ljudi koji čine CarGo su se toliko potrudili oko Radovana. Mogu slobodno da kažem, CarGo je promenio Radovanov i naš život“, istakli su Radovanovi roditelji.\nCar:Go uposlio još sto ljudi: Vrednost investicije vеća od pola miliona evra\n50 novih Volkswagen-a na beogradskim ulicama, najavljuju uskoro i druge modele


Niška televizija » Ničić: Transformacija URS-a u jedinstvenu političku partiju\nObjavljeno 05.04.2013. 16:04\nZa dve nedelje trebalo bi da bude formirana jedinstvena politička partija Ujedinjenih regiona Srbije, koja će razvijati moderniju i jaču Srbiju, kroz regione, gradove i opštine, najavio je danas u Nišu, potpredsednik Ujedinjenih regiona Srbije i predsednik Pokreta Živim za Krajinu Boško Ničić.\nKako je istakao, novi program URS-a omogućiće da kroz decentralizaciju svi regioni dobiju jednake šanse za razvoj.\nU zemlji gde više od polovine građana živi u teškim uslovima potrebno je napraviti novi korak i sprovesti korenite promene u svim segmentima, rekao je Ničić.\n- Transformacijom URS-a u jedinstvenu političku partiju, Srbija će imati stranku istaknutih pojedinaca i ljudi koji se zalažu za ideju moderne, jake i drugačije države. Novi program URS-a tretiraće regione na celoj teritoriji zemlje, sa svim njihovim specifičnostima i potencijalima – istakao je Ničić.\nNičić, koji je ujedno i gradonačelnik Zaječara, očekuje nove lokalane izborne kako bi se do juna rezrešila politička kriza u tom gradu. Ako Vlada Srbije u međuvremenu uvede privremene mere u Zaječaru, Ničić kaže da on u tome neće učestovovati, već da će se nakon obnavljanja izbora rezultati poštovati na lokalnom nivou bez obzira na snagu partija u Republici.\nIz Brisela još nema nikakvog papira


RTS :: Takmičenje u pevanju i plesu uz korejski pop\nMuzika Takmičenje u pevanju i plesu uz korejski pop\npetak, 12. jul 2019, 08:00 -> 08:26\nTakmičenje u pevanju i plesu uz korejski pop\nPovodom 30. godišnjice uspostavljanja diplomatskih odnosa između Republike Koreje i Srbije, Ambasada Republike Koreje organizovala je četvrti k-pop svetski festival u beogradskom Domu omladine. To je takmičenje u plesnom i vokalnom izvođenju korejskog popa jednog od novijih muzičkih žanrova koji čini raznovrsna južnokorejska muzika, sa primesama densa, elektropopa, hip-hopa i savremenog ritma i bluza.\nBroj ljubitelja k-popa svake godine raste, jer privlači mlade novom estetikom, sa dosta boja i svetla, dobrim zvukom i melodičnim pesma. Ove godine na takmičenju je učestvovalo 24 plesnih grupa i pevača.\n„Ja sam se iskreno prijavila ovde da se dobro provedem da upoznam ljude koje dele iste strasti kao ja. Ne očekujem sada da nešto pobedim, da osvojim neku nagradu, naravno bila bih srećna kada bi se to dogodilo, ali svakako ovde sam da uživam kao i svi ljudi“, kaže Katarina Jeremić, takmičarka iz Kragujevca.\n„Nama je to bilo veoma čudno jer smo dolazili za Beograd iz Novog sada i jako smo se trudili da postignemo to i sa našim školama i trudili smo se uopšte na probama i nama je bilo prvi oput da osećamo ovakvu energiju i da prvi put igramo uz muziku koju slušamo svaki dan i bilo je zaista zaista sjajno“, kaže Galina Ćurčić, takmičarka, „Kei-bit“ studija iz Novog Sada.\nPrvo mesto ove godine osvojio je osmočlani beogradski bend „Dajvrs“, koji se za ovo takmičenje spremao svakodnevno, puna četiri meseca.\n„Plus mi nemamo salu, mi treniramo u podzemnoj stanici kod Vukovog spomenika, bez ogledala, bez ičega i mislim da smo stvarno zaslužili ovo prvo mesto, maksimalno. I zato hvala ambasadi, hvala svima koji su doprineli ovoj prilici“, kaže Milica Petrović iz pobedničkog tima „Dajvrs“.\nU Ambasadi Republike Koreje kažu da ih raduje rast broja ljubitelja k-popa u Srbiji, i što je izbor pobednika svake godine sve teži. Nagrade najboljima uručio je ambasador Republike Koreje u Srbiji Čan-če Hjung.\n„Nivo takmičenja je podignut u odnosu na prošlu godinu, što znači da se sve više mladih u Srbiji interesuje za K-pop i korejski jezik. Veoma sam ponosan i zahvalan što mladi u Srbiji strasno uživaju uz k-pop pevanje i ples“, kaže Čan-če Hjung, ambasador Republike Koreje u Srbiji.\nPobednici iz Srbije idu na regionalno takmičenje, a najbolje evropske k-pop grupe i pojedinci biće pozvani u Korejski grad Čangvon na finalno svetsko takmičenje u oktobru.


Idealan ranac za letnje avanture - Muški magazin - trendovi, fitness, lifestyle, saveti, devojke...\nIdealan ranac za letnje avanture\nSvako od nas voli da ima prostrani ranac u koji mogu stati sve stvari koje želimo da ponesemo…\nIpak, ponekad se nađemo u situaciji u kojoj bi nam ranac mnogo značio, a nemamo ga kod sebe. Ali, šta ako na tržištu postoji maleni ranac koji se može spakovati, koji možete poneti sa sobom gde god da krenete i izvaditi ga onda kada vam je potreban? Naravno, sada govorimo upravo o jednom takvom modelu, koji vam, onda kada je savijen može stati na dlan šake, ali kada se raspakuje, postaje pravi ranac pune veličine.\nNapravljen od poliestera, ovaj ranac je ultra lagan i savitljiv. Kada je spakovan, on postaje nešto manji od veličine prosečne pesnice, tako da vam bez problema može stati u džep, tašnu ili prtljag, tako da ga na svojim putovanjima možete koristiti kada vam je potreban, bez nerviranja oko dodatne torbe koju vučete sa sobom pored kofera.\nZapremina ovog ranca iznosi 20L, a možete ga spakovati gde god poželite. Takođe, on u sebi može poneti tovar težine do 30 kilograma. Priznaćete, to su osobine koje su veoma poželjne kada se radi o rančevima, ali morate znati da je on pored toga veoma izdržljiv i vodootporan.\nUz ranac dolazi i vrećica koja je permanentno povezana sa njim i nalazi se sa unutrašnje strane, tako da vam neće smetati onda kada je ne koristite. Kada vam ranac više nije potreban i želite da ga spakujete, jednostavno ga savijte, smestite u vrećicu i stavite nazad u svoj džep ili torbu.\nUkoliko poželite da kupite ovaj ranac, dobićete komplet koji sadrži dva komada, zajedno sa jednogodišnjom garancijom. Ponovo napominjemo da ove rančeve možete poneti gde god poželite i spakovati u njih šta god da vam je potrebno.\nRančevi su plave boje, a što se dimenzija tiče, kada je spakovan, dugačak je 6,3 cm i širok 4,8 cm, dok, onda kada je u potpunosti otvoren, meri 35,25 cm u visinu i 21 cm u širinu.


Mihailo pita Krivokapića: Da li ste čitali Ustav Kraljevine po kojem je Crnogorska crkva autokefalna – Sandzaklive najnovije vijesti iz Sandžaka\nobjavio sandzaklive 15. Septembra 2021., 22:29 1 Comment\nMitropolit Crnogorske pravoslavne crkve Mihailo upitao je premijera Zdravka Krivokapića da li je čitao Ustav Kraljevine Crne Gore u kome je Crnogorska crkva pomenuta kao autokefalna. Mihailo je Krivokapiću postavio nekoliko pitanja povodom njegove izjave CPC nevladina organizacija osnovana ne zbog vjere već da vrati imovinu.\n-Gospodine Krivokapiću, nerado Vam uzurpiram Vaše dragocjeno vrijeme jer znam da ste zauzeti oko usaglašavanja državne politike s interesima Srbije i republike Srpske i nasilnoga uvođenja zemlje u haos, što smo petoga septembra gledali na Cetinju, s namjerom da zemlju dovedete do konačne propasti. Međutim, moja služba i poslanje kao poglavara Crnogorske pravoslavne crkve i nasljednika na tronu Svetoga Petra Cetinjskoga obavezuju me da Vam postavim nekoliko pitanja.\nOna prosihode iz Vaše prekjučerašnje izjave da je Crnogorska crkva Nevladina organizacija osnovana s ciljem, kako ste kazali, ne da uspostavi vjeru, nego da vrati imovinu, kako bi ta imovina mogla da bude korišćena ili od strane države ili NVO – a. Doduše, meni, starome vladici od 83 godine, čini mi se da je nekako zbrkana, kao da ju je izgovorio kakav neobaviješteni ili građanin skromnoga obrazovanja, pa Vas zato moram upitati:\n16. Septembra 2021. at 17:57 Copy Link of a Comment\novaJ POP JE GOSPODA I PAMETAN HOCE ONO STO JE CRNOGORSKO CRNA GORA JE CRNOGORSKA smrt fasistima i nacionalistima zamislite kada bi egipat silom ubacio hogju u N. Pazaru a mi ga necemo hocemo naseg hogju i da nase dzamije budu egipatske😃😘


Potpisivanje peticije, Priština, 15. decembar\nEraljd Seljca iz Barana kod Peći, inače ratni veteran Oslobodilačke vojske Kosova (OVK), u petak je bio među prvim potpisnicima peticije koja od Skupštine Kosova zahteva da se izmeni Zakon o Specijalnom sudu za ratne zločine (Specijalizovana veća i Specijalizovano tužilaštvo), a "zbog diskriminatornog pristupa prema Kosovu".\nPotpisivanje peticije koja će biti predata Skupštini organizovale su posleratne organizacije OVK-a.\nSeljca smatra da je ovaj sud nametnut i nepravedan, te dodaje da bi jedan takav sud trebalo da postoji i za Srbiju. On očekuje da će Skupština Kosova ponovo razmotriti ovaj zakon, i u njega uvrstiti zločine koje je počinila srpska zajednica nad albanskim stanovništvom.\n"Ovo nametanje Evrope i dela međunarodne zajednice je nepravedno. Oni sude žrtvi, a pravdaju dželata. Borba OVK je bila čista i pravedna. Mi se nismo borili protiv srpske manjinske zajednice, već smo se borili protiv ubilačkog aparata Slobodana Miloševića, njegovih uniformisanih snaga. Zločine je ovde počinila Srbija", kazao je Seljca.\nOrganizator peticije, potpredsednik Udruženja veterana OVK-a Nasim Haradinaj, tvrdi da do formiranja ovog suda nije trebalo da dođe uopšte, a da sada već formirani sud krši ljudska prava.\n"Mi se ne plašimo pravde, ali, tražimo da se ispočetka usvoji ceo zakon o Specijalnom sudu, ili da se on promeni i dopuni. Zločin nema ime i naciju", istakao je.\nHaradinaj je dodao da se peticija potpisuje širom Kosova i nada se da će biti uzeta u obzir nakon prikupljenih deset hiljada potpisa.\nOrganizatori navode da je i ranije postojala inicijativa da se organizuje potpisivanje ove peticije, ali da za to "nije bilo dovoljno sluha".\nTači: Specijalni sud nepravedan, ali smo održali reč\nSpecijalni sud za ratne zločine na Kosovu osnovan je nakon izveštaja Saveta Evrope u kojem je švajcarski senator Dik Marti govorio o navodnim "zločinima pripadnika Oslobodilačke vojske Kosova (OVK) počinjenim nad etničkim manjinama i političkim rivalima" od 1998. do kraja 2000. godine.\nPortparolka Specijalizovanih veća Avis Beneš za Radio Slobodna Evropa je rekla da ovo veće nije u poziciji da zna koje osobe i koje nacionalnosti će biti predmet istraga Specijalizovanog tužilaštva.\nKako je navela, aktuelni zakon se ne odnosi na određenu etničku pripadnost, već se ističe da Specijalizovana veća imaju nadležnost "nad licima koja su državljani Kosova/Savezne Republike Jugoslavije ili nad licima koja su izvršila krivična dela iz njihove stvarne nadležnosti nad licima koja su državljani Kosova/Savezne Republike Jugoslavije gde god da su ta krivična dela izvršena".\nHaradinaj se nada da će peticija biti uzeta u obzir nakon prikupljenih deset hiljada potpisa\nU nedavnom intervjuu za RSE, predsednica Suda Ekatarina Trandafilova izjavila je da je shvatanje da će kosovska Specijalizovana veća goniti pripadnike OVK-a ili bilo koju etničku zajednicu pogrešno i neosnovano.\n"Kosovska Skupština je glasala za zakon o individualnoj odgovornosti onih koji su počinili zločine, bez obzira na njihovu uključenost u bilo kakvu organizaciju, ili na njihovu etničku pripadnost. Zakon je jasan, svako ko je kosovski državljanin, ko je počinio zločine koji su pod našom jurisdikcijom, u odgovarajućem vremenskom i teritorijalnom okviru biće pod istragom i gonjen. I svako, bez obzira na državljanstvo, bez obzira na nacionalnost, ko je navodno počinio zločine nad narodom sa kosovskim ili jugoslovenskim državljanstvom, takođe će odgovarati za to", kazala je ona.\nBekim Bljakaj iz Fonda za humanitarno pravo u Prištini, međutim, sumnja da će drugi zločini, osim onih iz izveštaja Dika Martija biti predmet Specijalizovanih veća. On isto tako sumnja i da će ova peticija doneti bilo kakve promene u zakonodavstvu, iako možda organizatori misle da su uticajniji nad novom vladom.\n"Ja često u šali kažem da je moguće da se u optužnici nađu pripadnici srpske etničke zajednice ukoliko se dokaže da su bili članovi OVK-a. Glavna nadležnost veća je da će procesuirati samo zločine koji će biti predmet izveštaja Saveta Evrope, a to praktično znači da će sud biti jednostran i da će biti optuženi samo pripadnici OVK-a koji su počinili zločine. Ne verujem da će ova peticija, bez obzira što će se prikupiti više od deset hiljada potpisa, uspeti da menja bilo šta jer mislim da nema takvih mogućnosti. Možda je ovo samo neki probni balon, neki spoljašni pritisak na Specijalizovana veća, ali ne verujem da će ovo imati bilo kakav praktični efekat", smatra Bljakaj.\nNakon njegovog formiranja, usledio je talas nezadovoljstva na Kosovu te je bilo i zahteva poslanika, ali i udruženja porodica poginulih boraca, da se ponovo razmotri zakonodavstvo o sudu, zbog toga što se bavi samo pojedincima iz OVK-a, ali ne i zločinima srpskih snaga.\nMiloševićevo nasilje gore od Frankovog\nTači: Sa Srbijom smo vodili rat, sada da ispravimo ono što može


Vojislav Šešelj, lider radikala i osuđenik za ratne zločine\nPenzionisani načelnik Uprave kriminalističke policije (UKP) Srbije Rodoljub Milović izneo je tvrdnje u današnjem izdanju nedeljnika NIN i portala KRIK da je lider radikala, aktuelni narodni poslanik u Skupštini Srbije i osuđenik za ratne zločine, Vojislav Šešelj sarađivao sa kriminalim “Zemunskim klanom”, te da je tražio ubistvo premijera Srbije Zorana Đinđića.\n“Uveren sam da je Šešelj bio jedan od onih ljudi koji su insistirali na ubistvu premijera Đinđića. Prema izjavama svedoka, on je pre odlaska u Hag tražio da ubiju, sem Đinđića, i Gašu Kneževića (profesor prava i ministar prosvete u Đinđićevoj vladi, preminuo 2014. godine), koji ga je smenio sa Pravnog fakulteta. Smatram da je Šešelj zasluženo bio deo krivične prijave koju smo podneli”, izjavio je Milović koji je vodio istragu ubistva premijera Đinđića.\nTokom procesa atentatorima nije spominjana eventualna umešanost Vojislava Šešelja, koji se predao Tribunalu za ratne zločine u Hagu tri sedmice pre atenatana na Đinđića.\n“Napada me zbog mog profesionalnog rada tokom kojeg sam utvrdio njegovu umešanost u dešavanja oko ubistva premijera Đinđića. Otvoreno tvrdim da je Šešelj veoma aktivan član zemunskog klana. Svedoci saradnici Suvajdžić (Miladin) i Vukojević (Zoran) govorili su o Šešelju. Materijalni interes je kod Šešelja bio preovlađujući, kada sagledamo izjave tih svedoka. Suvajdžić je nosio u opštinu Zemun (kojom su upravljali radikali prim.red.) 20.000 evra za porodicu Šešelj. Vukojević decidirano tvrdi da je Šešelj u više navrati primio u ime Srpske radikalne stranke od vođe `zemunaca` Dušana Spasojevića (ubijen u pokušaju hapšenja 2003. godine) 200.000 do 300.000 evra”, tvrdi Milović.


Od sada multilateralne kompenzacije moguće na cijeloj teritoriji BiH - Akta.ba\n18.04.2018. 12:32 / Izvor: Akta.ba\nBosna i Hercegovina je konačno dobila sistem multilateralnih kompenzacija https://kompex.ba/Login.aspx koji besprijekorno funkcioniše na teritoriji cijele Bosne i Hercegovine.\n"www.kompex.ba je sistem za multilateralne kompenzacije, koji omogućava privrednicima da sada na cijeloj teritoriji BiH putem svojih potraživanja poravnaju svoje obaveze i prevaziđu negativne posljedice smanjenja likvidnosti bez napora, stresa i gubitka dragocjenog vremena", kažu iz kompanije E-Business.\nJednostavnost, sigurnost i efikasnost je ono što odlikuje ovaj sistem, koji radi 24/7 i omogućava apsolutnu kontrolu pravnim licima u pogledu unosa, mijenjanja i brisanja potraživanja.\n"Godinama privrednici iz zemalja okruženja na raspolaganju imaju i ovaj instrument kojim mogu da na jednostavniji i brži način naplate svoja potraživanja i plate svoje obaveze, od sada je to dostupno u u našoj zemlji. Na ovaj način se zatvori oko 200 miliona EUR-a godišnje", pojašnjavaju.\nPristup https://kompex.ba/Login.aspx sistemu je besplatan i dostupan svim privrednicima na cijeloj teritoriji BiH, i predstavlja jedinstvenu inovaciju na domaćem tržistu, dostupan on-line, radi u realnom vremenu i omogućuje trenutno ažuriranje podataka u svakom momentu.\nPrivrednicima ova platforma otvara mogućnost da poboljšaju svoju likvidnost, očiste bilanse, povećaju svoju kreditnu sposobnost i riješe se nespornih i dospjelih potraživanja i obaveza koja opterećuju njihovo poslovanje, uz potpunu tajnost podataka koje unose u sistem.\nUjedno omogućuje da nastave saradnju preko poslovnih partnera koji se nalaze u zatvorenom krugu kompenziranja.


Protestna vožnja poljoprivrednika\nčetvrtak, 07 jun 2018 12:33\nStaropazovačko udruženje poljoprivrednika u ponedeljak u prepodnevnim časovima, organizovaće protestnu vožnju ulicama Stare Pazove povodom zahteva da cena goriva za poljoprivrednu proizvodnju bude subvencionisana.\nOrganizatori vožnje pozivaju sve poljoprivrednike i ostale građane koji žele da im se priključe, da u ponedeljak u osam časova dođu na skup učesnika na putu Stara Pazova - Stari Banovci pored kuće fudbala.\nSlične akcije biće u isto vreme organizovane u više opština u Srbiji, a cilj je da se skrene pažnja na brojne probleme poljoprivrednika uz isticanje činjenice da se za poljoprivrednu proizvodnju gorivo plaća i kupuje po tržišnim cenama koje su takođe jedne od najviših u evropi. Poljoprivrednici traže da se usvoje mere prema kojima bi gorivo neophodno za obradu zemlje kupovali po sniženim cenama gde se ne bi naplaćivala akciza na prodaju naftnih derivata. Ovakva mera sprovodi se u većini evropskih zemalja kao vid subvencionisanja poljoprivredne proizvodnje.\nNa jučerašnjem sastanku poljoprivrednika odlučeno je da se na eventualni građanski protest zbog visoke cene goriva za sada ne izlazi organizovano, ali je dogovoreno da se svako ko želi priključi i tom protestu i podrži i druge građane ukoliko dođe do najavljene blokade ulica na jedan sat.


SVAKI USPEH SRBIJE JE NJIHOV PORAZ: Nevena Đurić o napadima Marinike Tepić na predsednika Vučića | Novosti.RS\n- Marinika Tepić, profesionalni lažov i preletač, trenutno uposlenik Dragana Đilasa, videla je manu i u tome što je danas u Jagodini, otvorena još jedna nova fabrika. Zapravo je to ono što ne odgovara ni Mariniki, a ni njenom šefu. To što su u prilici da gledaju kako Aleksandar Vučić kontinuirano otvara nove fabrike, dok su period u kome su oni bili na vlasti obeležili katanci na ulaznim vratima fabrika i ljudi bez posla. Ne odgovara im što su konstantno u prilici da vide jednu novu, moderniju i napredniju Srbiju, i što mogu da uporede Srbiju danas sa onim što su oni radili i šta su našoj zemlji napravili. I svaki uspeh Srbije je dodatni poraz za njih i njihovu bezidejnu politiku, i dodatni dokaz njihovog javašluka, njihovog nemara, njihovog nereda, neznanja i lopovluka, jer je bilo nemoguće da oni cvetaju i napreduju, a da se Srbija gasi i kopni, i da to bude slučajno - saopštila je Đurićeva.\nNevena Đurić/Foto: Novosti\nOna ističe da ista ta Marinika koja konstanto govori o nasilju sve informacije o tome dobija od svog šefa koji je, kako kaže poslanica SNS, vršio nasilje nad svojom trudnom suprugom i njenim roditeljima, i to pred decom.\n- Svima je već odavno jasno da se ovde radi o ženi koja i ne zna šta govori. Ona je naš narod optužila za lažni genocid u Srebrenici, njoj su se priviđali zasadi marihuane na farmi koka u Moroviću. Ni ona, a ni Đilas ne prezaju ni od čega u svojoj nameri da se ponovo dokopaju vlasti i nastave čerupanje Srbije. A to im građani Srbije neće dozvoliti, jer se njihovo poverenje ne dobija ni lažima, ni klevetama, ni pretnjama i ucenama, a ni lažnim suzama - zaključila je Nevena Đurić.\nSNS Marinika Tepić Dragan Đilas Nevena Simić


Potpredsednik Vlade Republike Srbije i ministar unutrašnjih poslova dr Nebojša Stefanović pohvalio je danas pripadnike beogradske kriminalističke policije, koji su sinoć zaplenili 13 kilograma amfetamina i uhapsili A.N. (1990) zbog postojanja osnova sumnje da je izvršio krivično delo neovlašćena proizvodnja i stavlјanje u promet opojnih droga.\n„Želim da pohvalim pripadnike policije za ovu akciju i da podsetim da su pripadnici Ministarstva unutrašnjih poslova od početka godine zaplenili više od 5,7 tona narkotika i uhapsili deset organizovanih kriminalnih grupa, što jasno ukazuje da je borba protiv narkotrafikinga i narko-dilera jedan od najznačajnijih prioriteta MUP-a. Naš najvažniji zadatak jeste da zaštitimo našu decu od ove pretnje, sklonimo drogu sa ulica i osiguramo bezbednost građana“, rekao je ministar Stefanović.\n„Pripadnici Ministarstva unutrašnjih poslova nastaviće sa intenzivnim radom na suzbijanju narkotrafikinga i želim da im se još jednom zahvalim što istrajavaju u ovoj borbi, vrlo često rizikujući i svoje živote“, rekao je Stefanović.


Niška televizija » Nova Srbija: Depolitizacija uslov uspešne reforme javne uprave (VIDEO)\nNova Srbija: Depolitizacija uslov uspešne reforme javne uprave (VIDEO)\nObjavljeno 23.03.2015. 16:11\nPrvi i osnovni uslovi uspešne reforme javne uprave je depolitizacija i profesionalizacija, ocenjuju u niškom odboru Nove Srbije. Predlažu uvođenje takozvanog „merit sistema“, koji podrzumeva nagrađivanje i ocenjivanje rada službenika u skladu sa zaslugama.\nAko korisnici ocenjuju rad zdravstvenih i prosvetnih radnika, zašto ne bi ocenjivali i javne službenike, pitaju se u Gradskom odboru Nove Srbije. To bi, smatraju, bilo od suštinskog značaja za racionalizaciju javne uprave koja nam predstoji.\nRacionalizacija, ocenjuju, nikako ne bi smela da se svede na puko rezanje broja zaposlenih u javnom sektoru.\nU niškom odboru ove stranke smatraju da svojim iskustvom u gradskoj vlasti u periodu od 2004. do 2008. mogu da pomognu aktuelnoj izvršnoj lokalnoj vlasti da što uspešnije sprovede racionalizaciju.\nČetiri poslaničke grupe traže sednicu o štrajku u prosveti\nDSS: Srbija ne sme da zaboravi stradanja (VIDEO)


Beograd dobija InterContinental hotel unutar kompleksa Delta Centar - Novosti - Turistički svet\nBeograd dobija InterContinental hotel unutar kompleksa Delta Centar\nKompanija Delta Holding planira da otvori tri gradlišta u srpskoj prestonici ukupne vrednosti 400 miliona evra, a među njima je i novi projekat Delta Centra u bloku 19, koji je kompanija predstavila početkom ove nedelje u Beogradu.\nNovi kompleks nalaziće se u ulici Milentija Popovića, iza zgrade Banca Intesa, a pored Sava Biznis centra. U okviru njega, saznaje eKapija u ovoj kompaniji, biće izgrađen i hotel InterContinental Beograd na 26.000 m2, dok će istu toliku površinu zauzeti i kancelarijski prostor.\nCentar će obuhvatati i ekskluzivnu šoping zonu i restorane, na ukupno 5.00 0m2, veliki plato na 7.500 m2 kao i podzemni parking kapaciteta oko 600 mesta.\n- Ceo poslovni kompleks imaće moderan izgled i predstavljaće jedinstvenu zelenu poslovnu oazu, a vrednost ove investicije je 130 miliona evra - ističu za eKapiju u kompaniji.\nProjekat Delta Centra, kako dodaju, radi londonska kancelarija svetski poznatog studija Gensler koja je svoj pečat ostavila i na poslovnoj zgradi centrale Facebook-a u Londonu, hotela Ritz Carlton u Dubaiju...\nKada će početi gradnja kompleksa na Novom Beogradu, u Delta Holdingu, nisu mogli da preziciraju. Ističu samo, da je kompletna tehnička dokumentacija pripremljena, finansijska sredstva obezbeđena kao i da je Delta Real Estate spreman da u roku od 15 dana po izdavanju građevinske dozvole otvori gradilište i počne radove.\nPodsetimo, osim projekta Delta Centra, u planu je izgradnja i nove poslovne zgrade Delta Holdinga, koja će se nalaziti između hotela Crowne Plaza i NBGP apartmana, u Ulici Vladimira Popovića.\nOva zgrada, kako navode, sa dve podzemne etaže i 11 spratova zauzeće površinu od 23.335m2. Imaće 9 nivoa kancelarijskog prostora, sale za sastanke, restoran za zaposlene, fitnes centar i skoro 200 parking mesta u garaži. Vrednost ove investicije je 35 miliona evra.\nKompanija Delta Real Estate, inače, još čeka građevinsku dozvolu i za tržni centar Delta Planet.


Stvoriti uslove za primjenu Zakona o životnim zajednicama osoba istog pola - CdM\nStvoriti uslove za primjenu Zakona o životnim zajednicama osoba istog pola\nKalezić (Foto: PR Centar)\nInstitucije, društvo i organizacije civilnog društva treba da stvore uslove da Zakon o životnim zajednicama lica istog pola, čije usvajanje se očekuje krajem godine, bude primijenjen u praksi, ocijenio je predsjednik Upravnog odbora organizacije Kvir Montenegro Danijel Kalezić.\nOn je kazao da su u Kvir Montenegru zadovoljni sadržajem nacrta Zakona, navodeći da su prilikom izrade tog dokumenta, imalui konstruktivan dijalog sa nadležnim institucijama.\n„Sad je jako bitno, do kraja ovog procesa, da neko od zainteresovanih strana ne učini na bilo koji način bilo što što bi dovelo do degradiranja količine prava koja to zakonsko rješenje sadrži“, rekao je Kalezić u izjavi za PR Centar.\nKako je istakao, očekuju da će zakon biti usvojen do kraja godine.\n„Ono što je jako bitno kad je ovaj zakon u pitanju jeste činjenica da se cijeli posao i stvaranje uslova za korišćenje tog zakona u praksi ne završava samim usvajanjem, već akivno tokom sledeće godine nakon usvajanja, cijeli sistem institucija, i ukupno društvo, i organizacije civilnog društva moramo zajedno da radimo na tome, da stvorimo uslove da ljudi koriste taj zakon u praksi“, istakao je Kalezić.\nGovoreći o aktuelnoj kaznenoj politici prema nasilnicima i koliko je LGBTIQ osoba su bile žrtve nasilja, Kalezić je rekao da su ove godine četiri LGBT osobe bile žrtve zločina iz mržnje.\n„Ti slučajevi, nažalost, i dalje nisu od Tužilaštva kvalifikovani kao zločini koji su počinjeni iz mržnje. Slučajevi su kvalifikovani kao ostali incidenti, koji nemaju veze sa nečijom seksulanom orjentacijom, uprkos tome što naš zakonodavni okvir prepoznaje krivično djelo počinjeno iz mržnje kao otežavajuću okolnost pri izricanju kazne“, rekao je Kalezić.\nPrema njegovim riječima, i dalje je prisutna praksa postupanja nadležnih institucija koja, kako je rekao, podrazumijeva to da „ako neko istuče lezbejku, geja, biseksualnu ili trans osobu u Crnoj Gori, snosiće jednake posledice kao da se potukao zbog malo više alkohola petkom uveče u nekoj od kafana, a neće snositi posledice onakve kakve treba da snosi zbog toga što je iz mržnje pretukao neku drugu osobu“.\n„To je stvarnost u kojoj živimo i to je nešto za šta se nadamo da će se uskoro promijeniti zbog toga što takvo postupanje nadležnih institucija umnogome nama šalje poruku da smo i dalje građani i građanke drugog reda i da zakoni i vladavina prava za nas ne važe kao za ostale“, zaključio je Kalezić.\nTagoviDanijel Kalezić Kvir Montenegro Zakon o životnim zajednicama istog pola\n9 Komentara na "Stvoriti uslove za primjenu Zakona o životnim zajednicama osoba istog pola"


Grad Doboj i Općina Doboj Istok sprovode projekat "Zdraviji i jači zajedno!" FOTO GALERIJA ⋆ olovka.info\nNaslovna\tDoboj\tGrad Doboj i Općina Doboj Istok sprovode projekat “Zdraviji i jači zajedno!” FOTO GALERIJA\nGrad Doboj i Općina Doboj Istok sprovode projekat “Zdraviji i jači zajedno!” FOTO GALERIJA\nGrad Doboj i Općina Doboj Istok sprovodi projekat “Zdraviji i jači zajedno!” koji finansira Savjet Evrope.\nOpšti cilj ovog projekta je unapređenje saradnje preko međuentitetske linije, između Grada Doboja i Općine Doboj Istok, kroz poboljšanje kvaliteta života žena, djece i mladih sa smetnjama u razvoju, kao ranjivih kategorija društva.\nU okviru ovog projekta 30. novembra 2021. godine, održana je druga (kulinarska radionica) od ukupno 4 radionice u JU Dnevni centar za djecu i omladinu sa smetnjama u razvoju Doboj.\nRadionice su namijenjene za djecu i omladinu sa posebnim potrebama iz ove dvije jedinice lokalne samouprave, uz razmjenu stručnog znanja među kolegama iz domena socijalne zaštite.\nPored ovih radionica, organizovaće se i tri predavanja za žene na temu zaštite mentalnog zdravlja, prevencije raka dojke i grlića materice, te prevencija četiri faktora rizika za zdravlje stanovništva.\nUz sve to, u okviru ovog projekta biće organizovan i skrining mamografom za žene iz Grada Doboja i Općine Doboj Istok.\nProjekat “Zdraviji i jači zajedno!”\n(JU Dnevni centar Doboj)\nGrad Dobojjavna ustanova dnevni centar dobojopćina doboj istok\nDOBOJ: Plivanje za Časni krst na Ozrenu, Trebavi...\nDoboj sinoć po julijanskom kalendaru dočekao Novu godinu...\nVečeras u dobojskom Parku organizovan doček Nove godine...\nGradska uprava Doboja osigurala podsticajna sredstva za uzgajivače...\nOsvijetljen simbol Doboja – dobojska tvrđava Gradina, izgleda...\nGradonačelnik Doboja sa županom Celja o unapređenju saradnje\nSrbija protiv Hrvatske u petak za finale Dejvis kupa\nNajstariji pronađeni hrvatski dokument Povaljska listina pisan je – ćirilicom\nDOBOJ: Plivanje za Časni krst na Ozrenu,...\nDoboj sinoć po julijanskom kalendaru dočekao Novu...\nVečeras u dobojskom Parku organizovan doček Nove...


Home Sportsko klađenje Prognoze utakmica Blooming – Guabira: Analiza utakmice\nNa pravom ste mestu! Portal SPORTSKE-KLADIONICE.COM svakodnevno svojim čitaocima omogućava da čitaju najbolje prognoze utakmica za danas! Stoga, bez previše uvoda, pogledajmo kakva je danas ponuda i koji je to top pik za nedelju 21.03.2021. godine.\nDanas se odlučujemo za utakmica koja se igra u okviru Bolivijske Prve Lige, gde su u gradu Santa Cruz de la Sierra, na stadionu Ramon Aquilera Costas, sastaju domaća ekipa Bloominga i gosti, ekipa Guabire.\nDomaća ekipa je do sada kao i sve druge ekipe odigrala samo jednu utakmicu i na domaćem terenu remizirala sa ekipom Independiente Petrolero, rezultatom 2-2. Blooming je na loš način završio prošlo prvenstvo, kada su par kola pre kraja totalno podbacili i izgubili nekoliko vrlo važnih mečeva, među kojima je bio baš i domaći susret protiv ekipe Guabira, koji su tada izgubili rezultatom 1-2. Iako se ove sezone ne očekuje od njih da budu među top 3 ekipe, svakako na domaćem terenu bi trebali da budu dobri.\nKako su završili prošli šampionat, tako su nastavili i u ovom. Guabira je bila jedno od najprijatnijih iznenađenja prošlogodišnjeg šampionata, a takmiče se takođe i u okviru kvalifikacija za Copa Sudamericana. Upravo su pre par dana igrali protiv Nacional Potosija i pobedili 4-1, što im daje odlične šanse za prolazak u narednu rundu. Od njih se ove sezone očekuje da budu u gornjem delu tabele, kao i da igraju vrlo efikasne utakmice. Na današnjem susretu mogu biti maksimalno fokusirani, pošto su imali dovoljno vremena da se odmore od prošlog meča.\nOve dve ekipe su igrale 35 puta, rezultati su na strani domaće ekipe, pošto su domaćini pobedili na 16, a gosti na 10 susreta, dok je 9 susreta završeno nerešenim rezultatom. Što se golova tiče na 4 od poslednjih 7 susreta je viđeno 3 ili više pogodaka.\nGledajući kako ove dve ekipe igraju, trenutnu formu, kao i poziciju na tabeli, smatramo da je najbolje na ovoj utakmici odigrati Over 3 Goals (da obe ekipe postignu tri ili više pogodaka na meču), koja opklada se plaća solidnom 1.75 kvotom u sportskoj kladionici Bet365.


Grad Pirot - Intervju gradonačelnika Vasića za Magazin CorD: “Uspeh podrazumeva naporan rad”\nIntervju gradonačelnika Vasića za Magazin CorD: “Uspeh podrazumeva naporan rad”\nU poslednjem broju magazina CORD, koji je namenjenom diplomatskim krugovima, objavljen je intervju sa gradonačelnikom Pirota mr Vladanom Vasićem u kojem je govorio o Pirotu kao jedanom od gradova sa najstabilnijim budžetom u zemlji, koji je godinama unazad u suficitu. U intervjuu pod naslovom “Uspeh podrazumeva naporan rad”, Vasić je kazao da je Pirot prepoznat kao grad u kome raste stopa zaposlenosti, kao i prosek zarada. Po njegovim rečima, do takvih rezultata ne dolazi se lako, niti brzo.\nPrema Vasićevim rečima jedan od najvažnijih faktora koji su doveli do pozitivnih trendova za lokalnu ekonomiju u Pirotu, svakako je nastavak investicija u nove pogone u Pirotu velikog svetskog gumarskog giganta “Mišelina”.\nU postojeće pogone francuski i svetski gigant investirao je poslednjih sedam – osam godina preko 100 miliona evra, a u izgradnju nove fabrike “Big Tigar” dodatnih 250 miliona. Ta investicija omogućila je upošljavanje dodatnih 500 radnika. Takođe, tu je i izgradnja Koridora 10 gde je takođe upošljen veliki broj manjih firmi iz ovog dela Srbije, otvorena nova radna mesta. Sa druge strane, Gradska uprava u Pirotu nastoji da što je moguće više poboljša ambijent za investicije ali i uslove za život u samom gradu pa je tako Pirot jedan od lidera u Srbiji kada je reč o realizaciji projekata Prekogranične saradnje između Bugarske i Srbije, finansiranog od strane EU-kazao je gradonačelnik Vasić za manazin CORD.


Evropa se bori protiv dvojnog kvaliteta prehrambenih proizvoda - Vesti\nProdaja dva različita proizvoda u istom pakovanju je obmanjujuća i nepoštena prema potrošačima, poručuju iz EU.\nEvropska komisija nedavno je, kako prenosi sajt europa.rs, objavila set smernica o primeni propisa EU o hrani i zaštiti potrošača na proizvode dvojnog kvaliteta, kako je predsednik Junker i najavio u svom govoru o stanju Unije.\nOve smernice će nacionalnim vlastima pomoći da razluče da li određena kompanija krši zakone EU pri prodaji proizvoda dvojnog kvaliteta u različitim zemljama.\nPredsednik Evropske komisije Žan-Klod Junker je u govoru o stanju Unije rekao: „Odbijam da prihvatim da se ljudima u nekim delovima Evrope prodaju proizvodi lošijeg kvaliteta uprkos tome što su im ambalaža i robna marka isti. Moramo da damo nacionalnim organima veća ovlašćenja kako bi iskorenili nezakonite prakse.”\nVera Jurova, komesarka za pravosuđe, potrošače i rodnu ravnopravnost, kaže: „Prodaja dva različita proizvoda u istom pakovanju je obmanjujuća i nepoštena prema potrošačima. Ovo je jasan primer da prekogranične probleme možemo da rešimo samo udruženim snagama na nivou EU. Države članice su predugo bezuspešno pokušavale da reše ovaj problem. Nameravam da stanem na kraj ovoj praksi koja je zabranjena pravom EU i da se postaram da svi potrošači imaju isti tretman.”\nU smernicama se navode i objašnjavaju relevantni zahtevi koji proističu iz zakona EU o hrani i zaštiti potrošača kojih se nacionalni organi moraju podržavati prilikom analize potencijalnog problema sa proizvodima dvojnog kvaliteta:\nUredba o informacijama o hrani kojom je propisano da se potrošačima moraju pružiti tačne i precizne informacije o određenom prehrambenom proizvodu. Na primer, na etiketama moraju biti navedeni svi sastojci proizvoda.\nDirektiva o nepoštenim poslovnim praksama, kojom se zabranjuju nepoštene poslovne prakse, poput stavljanja na tržište proizvoda pakovanih u istoj ambalaži, na način koji može da obmane potrošače.\nU smernicama su navedeni koraci koje nacionalni organi nadležni za pitanja hrane i potrošača treba da prate kako bi utvrdili da li proizvođači krše ove zakone. Ako kršenje zakona ima prekograničnu dimenziju, nacionalni organi nadležni za pitanja potrošača mogu da reše to pitanje preko Mreže za saradnju u oblasti zaštite potrošača na evropskom nivou.\nNacionalni organi za pitanja potrošača i hrane su obavezni da se staraju o tome da se preduzeća pridržavaju propisa EU. Evropska komisija, međutim, pomaže državama članicama objavljivanjem ovih smernica i pruža podršku u drugim oblastima.\nOsim ovih smernica, Komisija radi na metodologiji za unapređenje uporednih testova prehrambenih proizvoda kako bi državama članicama obezbedila čvrstu zajedničku i naučnu osnovu za razgovar o ovom pitanju. Komisija je za razvoj te metodoligije izdvojila million evra za Zajednički istraživački centar.\nKomisija je takođe izdvojila milion evra za finansiranje studija ili mera sprovođenja, čime podržava dalji rad na prikupljanju dokaza i sprovođenju.Komisija je započela dijalog sa proizvođačima i udruženjima robnih marki koje su se obavezale na izradu kodeksa ponašanja ove jeseni.\nKomisija će 13. oktobra učestvovati u Samitu o potrošačima, ministarskom sastanku na visokom nivou na temu prehrambenih proizvoda dvojnog kvaliteta koji u Bratislavi organizuju vlade Slovačke i Češke. Osim toga, Komisija će u septembru i novembru organizovati radionice sa organima za zaštitu potrošača\nUto 03 Oktobar, 2017 10:20\nTagovi: evropa bori dvojnog kvaliteta proizvoda


Sudbina dinara je u rukama NBS\nDinar na istorijskom minimumu je vest koja nam isuviše često dolazi iz Narodne banke Srbije. Tako je idanas, evro vredi skoro 112 dinara. Pritisci na dinar i dalje su jaki, a ekonomisti smatraju da samo od Narodne bane zavisi da li će sprečiti veće slabljenje.\nCentralna banka je u tom cilju od početka godine prodala oko 750 miliona evra. Ivan Nikolić kaže da je sada nepoznanica kako će se Nardona baka ponašati nakon drugog kruga predsedničkih izbora.\nVreme jačanja dinara je prošlo, ocenili su i ekonomisti Ekonomskog instituta i naglasili da se do kraja godine može očekivati blagi pad vrednosti domaće valute.\n- Nekih mesec i po dana pred izbore NBS je gotovo zaustavila svako dalje slabljenje dinara. Pitanje je, odnosno nepoznanica, da li će se nakon okončanja drugog kruga predsedničkih izbora promeniti ta pozicije Narodne banke - kaže Nikolić.\nNikolić kaže i da slabljenje dinara poslednjih nekoliko dana nije posledica špekulantskih aktivnostima, već da je očigledo da je ponuda deviza nedovoljna.\n- To slabljenje bi bilo daleko veće da NBS nije intervenisala. Sada je ključno pitanje do koje granice će NBS braniti kurs dionara - dodaje Nikolić.\nDa je sve u rukama Narodne banke, saglasan je i ekonomsti Đorđe Đukuć koji očekuje da će ona braniti kurs do vrednosti od 112 dinara za evro i to iz dva razloga.\nPrvi, jer su mnogi građana uzeli kredite u evrima, i drugi, jer veliki broj preduzeća koji se zadužio nije u stanju da vraća kredete zbog ekonomske krize.\n- Čitava ekonomija je užasno ranjiva na svako dalje klizanje dinara, što znači da se mora birati između dva zla ako hoćete. Jedno zlo je trošenje deviznih rezervi i da se kurst drži u granic podnošljivog. Druga varijante je da se spreči trošenje deviznih rezervi i da devizno tržište pokaže svoje, zašta apsolutno nije trenutak - kaže Đukić.


KVALITET I INOVACIJA\nKapacitet za inovativnost kompanije Viscofan, zajedno sa vodećim aktivnostima u oblasti istraživanja i razvoja (R&D), omogućava da organizacija predvodi industriju veštačkih omotača, uvek zahvaljujući svojoj posvećenosti najvišem kvalitetu i strogom pridržavanju svih propisa.\nHOME > O KOMPANIJI VISCOFAN > KVALITET INOVACIJA\nPOSVEĆEN NAJBOLJIM PRAKSAMA\nKompanija Viscofan poseduje sertifikate koji potvrđuju posvećenost organizacije bezbednosti i zdravlju ljudi, zaštiti životne sredine, kvalitetu i bezbednosti hrane, kako na radnim mestima, tako i u pogledu proizvoda i aktivnosti kompanije koje su usmerene ka njenoj misiji.\nSertifikat ISO 9001 predstavlja potvrdu našeg upravljanja kvalitetom koje za cilj ima povećanje zadovoljstva naših kupaca kroz kontinuirano unapređivanje i ispunjavanje zakonskih zahteva.\nSertifikat ISO 14001 predstavlja potvrdu posvećenosti organizacije životnoj sredini kroz identifikaciju, prevenciju i kontrolu generisanih uticaja na životnu sredinu, uz poštovanje pravnih propisa i vođenje računa o odnosima sa zainteresovanim stranama.\nUpravljanje zaštitom zdravlja\nMeđunarodni standard ISO 45001 zamenjuje sertifikat OHSAS 18001 o zaštiti zdravlja i bezbednosti na radu i potvrda je posvećenosti uvođenju unapređenja u sistem, poput većeg učešća zaposlenih i konsultacija s njima, veće posvećenosti direkcije efektivnosti sistema i unapređenju u identifikaciji i upravljanju rizicima i prilikama, između ostalog.\nGlobalni standardi za bezbednost hrane i ambalaže (eng. BRC Packaging) imaju za cilj da pomognu organizaciji da proizvede bezbedne omotače, obezbeđujući pouzdan okvir za ispunjavanje zakonskih obaveza i obaveza zaštite potrošača.